open-index/open-wikipedia-markdown huggingface dataset:
আকাশ কুসুম

**আকাশ কুসুম** () ১৯৬৫ চনত সমান্তৰাল চলচ্চিত্ৰ পৰিচালক মৃণাল সেনৰ দ্বাৰা পৰিচালিত নিৰ্মিত এখন ভাৰতীয়  বঙালী ছবি।
## কাহিনী
অজয় এজন স্নাতক, কিন্তু তেওঁ দুখীয়া পৰিয়ালৰ ল’ৰা। এদিন এখন বিয়াত মণিকা নামৰ ছোৱালী এজনীক লগ পায় আৰু অজয়ৰ তাইক ভাল লাগি যায়। অজয়ে মনিকাৰ ওচৰত এজন ধনী পৰিয়ালৰ সন্তান আৰু সামাজিকভাবে প্ৰতিষ্ঠিত এজন উচ্চ পৰ্যায়ৰ ব্যক্তি সাজে। কাৰণ মণিকা ধনী পৰিয়ালৰ ছোৱালী। অজয় আৰু মণিকা দুয়ো দুয়োৰে প্ৰেমত পৰি যায়। কিন্তু যেতিয়া অজয়ৰ প্ৰকৃত পৰিচয় উন্মোচিত হয়, তেতিয়া মণিকাৰ পৰিয়ালে অজয়ক মানি নলয় আৰু মণিকায়ো অজয়ৰ লগত প্ৰেমৰ সম্পৰ্ক অব্যাহত নৰখাৰ সিদ্ধান্ত লয়, যদিও মণিকা অতিকৈ ব্যথিত হয়।

## অভিনয় শিল্পী

* সৌমিত্ৰ চেটাৰ্জী - অজয়
* অপৰ্ণা সেন - মণিকা
* শুভেন্দু চেটাৰ্জী - সত্যেন
* হাৰাধন বেনাৰ্জী - মণিকাৰ দেউতাক
* শোভা সেন - মণিকাৰ মাক

## বঁটা
;ত্ৰয়োদশ ৰাষ্ট্ৰীয় চলচ্চিত্ৰ বঁটা (১৯৬৫)
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
## তথ্যউৎস

## বাহ্যিক সংযোগ
*

 শ্ৰেণী:১৯৬৫ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
আৰোগ্য নিকেতন

**আৰোগ্য নিকেতন** () বিজয় বসু পৰিচালিত ১৯৬৭ চনৰ বঙালী ভাষাৰ এখনৰ ভাৰতীয় নাট্যধৰ্মী ছবি। এইখন তাৰাশংকৰ বন্দোপাধ্যায় ৰচিত একেই নামৰ উপন্যাসৰ আধাৰত নিৰ্মাণ কৰা হৈছে। ছবিখন আৰোৰা ফিল্ম কৰ্পোৰেচনে প্ৰযোজন কৰিছে। মুখ্য ভূমিকাত অভিনয় কৰিছে বিকাশ ৰায়, ৰুমা গুহ ঠাকুৰতা, শুভেন্দু চট্টোপাধ্যায়, সন্ধ্যা ৰায় আৰু ছায়া দেৱীয়ে। ছবিখনৰ সংগীত পৰিচালনা ৰবীন চট্টোপাধ্যায়ৰ।

১৯৬৭ চনৰ ১০ আগষ্টত মুক্তি পোৱা ছবিখনে ১৫তম ৰাষ্ট্ৰীয় চলচ্চিত্ৰ বঁটাত বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক পায়। তাৰোপৰি এইখনে ৩৩তম বেংগল ফিল্ম জাৰ্ণেলিষ্টছ্ এচোছিয়েচন বঁটাত ৬ষ্ঠ শ্ৰেষ্ঠ ভাৰতীয় চলচ্চিত্ৰৰ খিতাপ অৰ্জন কৰে।

## কাহিনীৰ সাৰাংশ
প্ৰদ্যুৎ সেন হৈছে আধুনিক চিন্তাধাৰাৰ এজন এলোপেথিক চিকিৎসক, যিয়ে চিকিৎসা বৃত্তিৰ বাবে নৱগ্ৰাম গাঁৱলৈ যায়। কিন্তু ইতিমধ্যে গাঁৱত অনুশীলন কৰি থকা আয়ুৰ্বেদিক ডাক্তৰ জীৱন মশাই আছেই। দুয়োজন চিকিৎসকৰ চিন্তা আৰু নৈতিক মূল্যবোধৰ সংঘৰ্ষৰ কেন্দ্ৰ কৰি ছবিখনৰ কাহিনী আৱৰ্তমান।

## অভিনয় শিল্পী

*বিকাশ ৰায়
*শুভেন্দু চেটাৰ্জী
*ছায়া দেৱী
*সন্ধ্যা ৰায়
*ৰুমা গুহ ঠাকুৰতা
*বংকিম ঘোষ
*ৰবি ঘোষ
*দিলীপ ৰায়
*জহৰ গাংগুলী
*সুধাংশু বন্দোপাধ্যায়
*ৰবীন ভট্টাচাৰ্য
*শান্তি চেটাৰ্জী
*ধীৰাজ দাস

## বঁটা
;পঞ্চদশ ৰাষ্ট্ৰীয় চলচ্চিত্ৰ বঁটা (১৯৬৭)
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
;৩৩তম বি.জে.এ.এফ. বঁটা
*ষষ্ঠ শ্ৰেষ্ঠ ভাৰতীয় চলচ্চিত্ৰ

## তথ্যউৎস

## বাহ্যিক সংযোগ
* 

 শ্ৰেণী:১৯৬৭ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মঙলদৈ মহাবিদ্যালয়

১৯৫১ চনত স্থাপিত মঙলদৈ মহাবিদ্যালয় অসমৰ দৰং জিলাৰ মঙলদৈত অৱস্থিত এখন উল্লেখযোগ্য স্নাতক শিক্ষাৰ মহাবিদ্যালয়। এই মহাবিদ্যায়খন ১৯৫১ চনত তদানীন্তন মহকুমা বিষয়া প্ৰয়াত অমিয় ভূষণ দাসগুপ্ত আৰু জিলাখনৰ বহু আগশাৰীৰ নাগৰিকৰ অগ্ৰণী প্ৰচেষ্টাত প্ৰতিষ্ঠা হৈছিল। এই ব্যক্তিসকলৰ প্ৰেৰণাৰ মূল উৎস আছিল জিলাখনত উচ্চ শিক্ষাৰ প্ৰসাৰৰ বাবে জনসাধাৰণৰ ইচ্ছাক বাস্তৱ ৰূপ দিয়া। মঙলদৈ হাবিদ্যালয় গুৱাহাটী বিশ্ববিদ্যালয়ৰ অন্তৰ্ভুক্ত।

## বিভাগসমূহ
### বিজ্ঞান
*পদাৰ্থ বিজ্ঞান
*গণিত
*ৰসায়ন বিজ্ঞান
*পৰিসংখ্যা
*কম্পিউটাৰ বিজ্ঞান
*উদ্ভিদ বিজ্ঞান
*প্ৰাণীবিজ্ঞান

### কলা
*ভূগোল
*অসমীয়া
*ইংৰাজী
*বডো
*সংস্কৃত
*আৰবী
*শিক্ষা
*অৰ্থনীতি
*দৰ্শন
*ৰাজনীতি বিজ্ঞান
*ইতিহাস

### বৃত্তিগত স্নাতক পাঠ্যক্ৰম
*চিকিৎসা পৰীক্ষাগাৰ আৰু আণৱিক নিদান প্ৰযুক্তি (ML&MDT)
*খাদ্য প্ৰক্ৰিয়াকৰণ প্ৰযুক্তি

## তথ্য উৎস
সতী সাধনী দিৱস

সতী সাধনী দিৱস চুতীয়া ৰাজ্যৰ শেষৰ গৰাকী ৰাণী সাধনীৰ স্মৃতিত প্ৰতিবছৰে অসমত পালন কৰা এটা দিৱস। অসম চৰকাৰে ২০২০ চনৰ পৰা প্ৰতিবছৰে ৭ ব'হাগ দিনটো সাধনীৰ স্মৃতিত ৰাজ্যিক বন্ধ হিচাপে ঘোষণা কৰিছে।সতী সাধনী আছিল চুতীয়া ৰাজ্যৰ শেষৰগৰাকী ৰাণী। সতীত্ব ৰক্ষাৰ বাবে আত্মজাহ দি ইতিহাসত তেওঁ নিজৰ নাম সোণালী আখৰেৰে খোদিত কৰি গৈছে।

## সতী সাধনী

সতী সাধনী নাৰায়ণৰ জন্ম  ১৫ শতিকাৰ শেষ ভাগত হৈছিল বুলি অনুমান কৰা হয় । সন্তান লাভৰ কাৰণে ঈশ্বৰৰ আগত সাধনা কৰাৰ বাবে পিতৃ ধীৰনাৰায়ণে তেওঁক "সাধনী" নাম দিছিল। তেওঁৰ আন এটা নাম আছিল "তেজা"। নিজ কন্যাৰ বাবে যোগ্য জামাতা নোপোৱাৰ বাবে ৰজাই বিবাহৰ কাৰণে স্বয়ম্বৰ আয়োজন কৰিবলৈ নিৰ্ণয় কৰিলে। ৰজাই আদেশ দিলে যে গছৰ ওপৰত থকা কেৰ্কেটুৱা এটা যি জন লোকে কাড়ে মাৰিব পাৰিব, সেই জনকে সাধনী কন্যাৰ হাত দিয়া হ'ব। পিছে কোনো বৰা-বুৰুক বা‌ ৰাজকোঁৱৰে কাড় লগাব নোৱাৰিলে। ৰজাই দুখ কৰি ওচৰতে থকা সামান্য খৰিভাৰী ল'ৰা এজনক কʼলে, "দেখনী কন্যাক তোকে দিম; তই কাণ্ড লগা"। ল'ৰা জনে আচৰিত হৈ উত্তৰ দিলে, "মই সামান্য লোক; চাকৰে কি ৰূপে ৰজাৰ জীক পালিম? ইটো অযোগ্য কথা।" ৰজাই পুণৰ কʼলে, "সামুকতো মাণিক, কদলীতো কৰ্পূৰ; তাত তই সংশয় নকৰিবি। সোৱৰ্ণপুৰী লঙ্কাতো ৰাক্ষসে ভোগ কৰে, ক'ত শুনিছ খুন্ত (চুতীয়া) ৰজাৰ বচন লৰে?"  ৰজাৰ আদেশত ল'ৰা জনে কাড় মাৰিলে। কাড় পাত কেৰ্কেটুৱাটোৰ গাত লাগিলে আৰু নিজৰ কথা ৰাখি ৰজাই সাধনীৰ বিবাহ ল'ৰা জনৰ লগত কৰালে। ল'ৰা জনৰ নাম নিতাই আছিল। ১৫২০ চনৰ মোঙখ্ৰাঙ দুৰ্গৰ(দিহিঙমুখ) যুদ্ধত(বৰ্তমানৰ পশ্চিম মাজুলী অঞ্চল) ধীৰনাৰায়ণৰ সেনাই আহোম সেনাপতি খেনমোঙক পৰাস্ত কৰি বিজয়ী হয় আৰু ইয়াৰ পাছতে(১৫২২ চন) হাবুং অঞ্চলৰ (বৰ্তমান ঢকোৱাখনা) ব্ৰাহ্মণক ভূমি দান কৰি সাধনী আৰু নিতাইক ৰাজ্য ভাৰ দিয়ে। ৰজা হৈ নিতায়ে নীতিপাল নাম লয়।

নীতিপালে কাৰ্য্যভাৰ গ্ৰহণ কৰাৰ পিছত চুতীয়া ৰাজ্য লাহে লাহে দুৰ্বল হৈ আহিছিল। তেওঁ কেৱল নামতহে ৰজা হৈ আছিল। ইপিনে ক্ষমতাক লৈ নিজা ৰাজ্যতে কন্দলৰ সৃষ্টি হৈছিল। সাধনীয়ে ইয়াৰ কু প্ৰভাৱৰ কথা বুজি উঠিছিল। সেই সময়ত আহোম ৰাজ্য শক্তিশালী হৈ উঠিছিল। আহোম ৰাজ্যই ইয়াৰ সুযোগ গ্ৰহণ কৰি চুতীয়া ৰাজ্য আক্ৰমণ কৰে। প্ৰৱল পৰাক্ৰমেৰে চুতীয়াসকলে আহোমৰ বিৰুদ্ধে যুঁজ দিয়ে। কিন্তু প্ৰতাপী আহোমৰ হাতত চুতীয়াসকলৰ শোচনীয় অৱস্থা হয়। ৰজা নীতিপালৰ যুদ্ধত মৃত্যু ঘটে। কিন্তু এই মৃত্যুয়ে সাধনীক হতাশ কৰিব নোৱাৰিলে। অৱশেষত যুঁজ দি আহোম সেনাপতি কনচেং-এ যুদ্ধত পৰাভূত কৰি সাধনীক আহোম ৰাজ্যলৈ লৈ যাবলৈ অগ্ৰসৰ হয়। নিজৰ সতীত্ব ৰক্ষাৰ্থে সাধনীয়ে বশ্যতা স্বীকাৰ নকৰি কুণ্ডত জাপ মাৰি আত্মহত্যা কৰে।

## তথ্য সংগ্ৰহ

শ্ৰেণী:দিৱসসমূহ
ইলা বসু

**ইলা বসু** (; ১০ আগষ্ট ১৯৩৬ – ২১ ছেপ্তেম্বৰ, ১৯৯১) এগৰাকী ভাৰতীয় বঙালী কণ্ঠশিল্পী আছিল। তেওঁ মূলতঃ আধুনিক বঙালী গীত আৰু নজৰুল গীতত বিশেষ অৱদান আগবঢ়াইছে। তাৰোপৰি তেওঁ বঙালী, অসমীয়া আৰু ওড়িয়া চলচ্চিত্ৰৰ নেপথ্য কণ্ঠশিল্পীও আছিল।

## জীৱনী
বসুৰ জন্ম ব্ৰিটিছ ভাৰতৰ হাওড়াৰ এটা সাংগীতিক পৰিয়ালত হৈছিল। মাত্ৰ সাত বছৰ বয়সত তেওঁ এলাহাবাদত আয়োজিত সৰ্বভাৰতীয় সংগীত সন্মিলনত ধ্ৰপদী সংগীতত প্ৰথম স্থান অধিকাৰ কৰে। তেওঁ ননীগোপাল মিত্ৰ আৰু পিছলৈ নজৰুল গীতৰ প্ৰবাদপ্ৰতীম শিল্পী ধীৰেন্দ্ৰ চন্দ্ৰ মিত্ৰৰ ওচৰত সংগীতৰ শিক্ষা লয়। তেওঁ আকাশবাণী কলকাতাৰ এগৰাকী নিয়মীয়া গায়িকা আছিল। আকাশবাণীৰ জনপ্ৰিয় মহিষাসুৰমৰ্দ্দিনী শীৰ্ষক প্ৰভাতী অনুষ্ঠানতো অংশ লৈছিল। ভজন, গজল, ৰাগপ্ৰধান আৰু নজৰুল গীতত তেওঁৰ অবাধ দখল আছিল। নজৰুল ইছলামৰ ৰচনা আৰু সুৰৰ মৰ্মবাণী তেওঁ অপূৰ্ব মাধুৰ্যমণ্ডিত কণ্ঠত ভাস্বৰ হৈ উঠিছিল, যিয়ে তেওঁক অসামান্য জনপ্ৰিয়তা দিছিল। তেওঁৰ গৌৰ গোস্বামীৰ সুৰত *চাঁদ ডুবে যায়, যাক না* শীৰ্ষক গীতটো প্ৰথম গ্ৰামোফোন ৰেকৰ্ডত প্ৰকাশিত হয়। তেওঁৰ প্ৰায় দুশ গীত গ্ৰামোফোন কোম্পানীয়ে বাণীবদ্ধ কৰিছে। তাৰোপৰি তেওঁ বহু কেইখন বঙালী, অসমীয়া আৰু ওড়িয়া চলচ্চিত্ৰত নেপথ্য কণ্ঠদান কৰিছে। 
## নেপথ্য কণ্ঠশিল্পী
#### বঙালী চলচ্চিত্ৰ
নেপথ্য কণ্ঠদান কৰা কেইখনমান উল্লেখযোগ্য বঙালী ছবি-
*দুই ভাই (১৯৬১)
*বিপাশা (১৯৬২)
*সাবৰমতী (১৯৬৯)
*চিৰদিনেৰ  (১৯৬৯)
#### অসমীয়া চলচ্চিত্ৰ
* শকুন্তলা (১৯৬১)
* লটিঘটি (১৯৬৬)
* ভাগ্য (১৯৬৭, প্ৰথম অসমীয়া ডাবিং ছবি)
* মণিৰাম দেৱান (১৯৬৪)

## তথ্যউৎস

## বাহ্যিক সংযোগ
*
শ্ৰেণী:ভাৰতীয় কণ্ঠশিল্পী
শ্ৰেণী:ভাৰতীয় মহিলা কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:ওড়িয়া চলচ্চিত্ৰৰ নেপথ্য কণ্ঠশিল্পী
বৰপেটা ৰোড হাউলী মহাবিদ্যালয়

**বৰপেটা ৰোড হাউলী মহাবিদ্যালয়** চমুকৈ **বি.এইচ. কলেজ** অসমৰ বৰপেটা জিলাৰ হাউলী নগৰৰ নিচেই কাষত ১৯৬৬ চনত স্থাপিত এখন স্নাতক মহাবিদ্যালয়। মহাবিদ্যালয়খন গুৱাহাটী বিশ্ববিদ্যালয়ৰ দ্বাৰা স্বীকৃতিপ্ৰাপ্ত।
## স্বীকৃতি
২০১৬ চনত কলেজখনক ৰাষ্ট্ৰীয় মূল্যায়ন আৰু স্বীকৃতি পৰিষদৰ দ্বাৰা চিজিপিএ ৩.১১ৰ সৈতে "এ" গ্ৰেড প্ৰদান কৰা হৈছে।মহাবিদ্যালয়খনক বিশ্ববিদ্যালয় অনুদান আয়োগ (ভাৰত)ৰ দ্বাৰাও স্বীকৃতি দিয়া হৈছে।

## তথ্যসূত্ৰ

শ্ৰেণী:অসমৰ মহাবিদ্যালয়সমূহ
দ্য গাইড (চলচ্চিত্ৰ)

***দ্য গাইড*** (***Поводир, পভদিৰ*** ) হৈছে ২০১৪ চনৰ ইউক্ৰেইনৰ নাটকীয় ছবি অলেছ ছানিনৰ পৰিচালনাত। ছবিখনত অভিনয় কৰিছে ষ্টেনিছলাভ বক্লান, এণ্টন গ্ৰীণ, জেফ বুৰেল, ইৰিনা ছানিনা, আৰু জামালা। ইয়াত ছোভিয়েত ইউক্ৰেইনৰ এটা অন্ধ চৰাইৰ গাইড হিচাপে কাম কৰা পিটাৰ শ্বেমৰক নামৰ এজন যুৱকৰ ওপৰত কেন্দ্ৰিত। অন্ধ লোকৰ বাবে বিশেষ অডিঅ’-বৰ্ণিত সংস্কৰণ আছে। 

ইউক্ৰেইনৰ ৰাজ্যিক চলচ্চিত্ৰ সংস্থাৰ দ্বাৰা আংশিকভাৱে বিত্তীয় সাহায্য প্ৰদান কৰা প্ৰায় ₴১৬,৭৬২,০০০ বাজেটৰ সৈতে প্ৰণ্টো ফিল্মৰ প্ৰযোজক এই ছবিখন। তেতিয়া ছবিখন ১৬.৬ মিলিয়ন ডলাৰ উপাৰ্জন, যদিও ইউক্ৰেইনৰ ৰাজ্যিক চলচ্চিত্ৰ সংস্থালৈ ১৪.১ মিলিয়ন ডলাৰ ঘূৰাই দিয়া হয়, যাৰ ফলত প্ৰকৃত ৰাজহ প্ৰায় ২.৫ মিলিয়ন ডলাৰ হয়।  ৮৭ সংখ্যক একাডেমী বঁটা প্ৰদান অনুষ্ঠানত ইয়াক শ্ৰেষ্ঠ বিদেশী ভাষাৰ ছবিৰ বাবে ইউক্ৰেইনৰ ছবি হিচাপে নিৰ্বাচিত কৰা হয়,  কিন্তু মনোনীত নহ'ল।  ভোটদান প্ৰক্ৰিয়াক লৈ ইউক্ৰেইনত ছবিখনৰ নিৰ্বাচনক লৈ কিছু বিতৰ্কৰ সৃষ্টি হৈছিল। 

তাৰ পিছত পিটাৰক উদ্ধাৰ কৰে ইভান কোচেৰ্গা নামৰ এজন অন্ধ বাৰ্ড (কবজাৰ)য়ে। বিদেশত জীয়াই থকাৰ আন কোনো সম্ভাৱনা নথকাৰ বাবে পিটাৰ ইভানৰ গাইড হৈ পৰে।  ইফালে ভ্লাদিমিৰে পিটাৰক বিচাৰিবলৈ বদ্ধপৰিকৰ।

## পটভূমি
১৯৩০ চনৰ আৰম্ভণিত ছোভিয়েত–ইউক্ৰেইনত পটভূমি থকা এই ছবিখনত আমেৰিকান অভিযন্তা মাইকেল শ্যুমাৰ নিজৰ দহ বছৰীয়া পুত্ৰ পিটাৰৰ সৈতে সমাজবাদ গঢ়াৰ উদ্দেশ্যে খাৰ্কিভলৈ যাত্ৰা কৰে। পিটাৰে সেইখিনিতে অভিনেত্ৰী অলগাৰ প্ৰতি গভীৰ অনুৰাগ পোষণ কৰে, যাক আন এজন অনুৰাগী আছিল আয়ুক্ত ভ্লাদিমিৰ। মাইকেলে ছোভিয়েত কৰ্তৃপক্ষৰ গণ খাদ্য জব্দৰ গুপ্ত নথিপত্ৰ উদ্ধাৰ কৰাৰ বাবে ৰে'লগাড়ী চড়াৰ সময়তেই হত্যা কৰা হয়। পাছত পিটাৰে আন এটা ডবাত লুকি পিতৃ হত্যাকাণ্ডৰ পৰা বেঁচি গৈ সক্ৰিয় বাঁচি দাঁড়ায়। 

IMDbত, দ্য গাইড*ৰ* গড় ৰেটিং ৭.৭/১০। 

## অভিনয়

* ইভান কোচেৰ্গাৰ চৰিত্ৰত ষ্টেনিছলাভ বক্লান
* মাইকেল শ্বেমৰকৰ চৰিত্ৰত জেফ বাৰেলে
* পিটাৰ শ্বেমৰকৰ চৰিত্ৰত এণ্টন স্বয়াটোস্লাভ গ্ৰীণ
* কমৰেড ভ্লাদিমিৰৰ চৰিত্ৰত অলেকজেণ্ডাৰ কবজাৰ
* অৰিচিয়াৰ চৰিত্ৰত ইৰিনা ছানিনা
* অলগাৰ চৰিত্ৰত জামালা

## অভ্যৰ্থনা
মুক্তি পোৱাৰ পিছৰে পৰা *দ্য গাইডে* সাধাৰণতে অনুকূল সমালোচনাৰ সৃষ্টি কৰিছে।  &#x5B; *[[ৱিকিপিডিয়া:উদ্ধৃতিৰ প্ৰয়োজন|<span title="এই তথ্যেৰ সত্যতা যাচাই কৰাৰ জন্য তথ্যসূত্ৰ প্ৰয়োজন (এপ্ৰিল ২০২৪ থেকে)">উদ্ধৃতিৰ প্ৰয়োজন</span>]]]*
## বঁটা আৰু মনোনয়ন
ইউক্ৰেইনৰ অস্কাৰ কমিটীয়ে *দ্য গাইডক* মনোনীত কৰা বুলি ঘোষণা কৰাৰ পিছত ইউক্ৰেইনৰ চিনেমাট’গ্ৰাফাৰ এছ’চিয়েশ্যনৰ মুৰব্বী চেৰহি ট্ৰিম্বাককে ধৰি কেইবাজনো ব্যক্তিয়ে প্ৰতিবাদত কমিটীৰ পৰা ওলাই যায়। 

## তথ্যসূত্ৰ

## বহিঃসংযোগ

* ইণ্টাৰনেট মুভি ডেটাবেজে The Guide (ইংৰাজী)
* Official website of THE GUIDE 
* Povodyr(The Guide) - Pressbook 
শ্ৰেণী:চলচ্চিত্ৰ
স্বামী প্ৰণৱানন্দ

**স্বামী প্ৰণৱানন্দ** (; ; ), (২৪ ফেব্ৰুৱাৰী ১৮৯৬ – ৮ জানুৱাৰী ১৯৪১) এগৰাকী হিন্দু যোগী আৰু সন্ত, যাক যুগাচাৰ্য্য শ্ৰীমৎ স্বামী প্ৰণৱানন্দ জী মহাৰাজ বুলিও জনা যায়। তেওঁ ভাৰত সেৱাশ্ৰম সংঘ নামেৰে জনাজাত এটি অলাভজনক আধ্যাত্মিক সংগঠনৰ প্ৰতিষ্ঠা কৰিছিল।

হিন্দু আধ্যাত্মিকতাৰ প্ৰাচীন পৰম্পৰাৰ অত্যাৱশ্যকীয় মূল্যবোধৰ লগত আপোচ নকৰাকৈ আধুনিক হিন্দু সমাজখনক নতুন যুগলৈ অনাৰ ক্ষেত্ৰত তেওঁৰ অৱদানৰ বাবে তেওঁক স্মৰণ কৰা হয়। স্বামীজী আছিল আধুনিক ভাৰতৰ অন্যতম শ্ৰেষ্ঠ আধ্যাত্মিক নেতা। মাতৃভূমিৰ প্ৰতি থকা উৎসাহ আৰু প্ৰেমক ত্যাগ নকৰাকৈ সাৰ্বজনীন প্ৰেম, মানৱতাৰ প্ৰতি কৰুণা আৰু সমাজ সংস্কাৰৰ বাৰ্তাটিক আজিও শ্ৰদ্ধা কৰা হয়।

১৮৯৬ চনৰ ২৯ জানুৱাৰী তাৰিখে, মাঘী পূৰ্ণিমাৰ দিনা (১৬ মাঘ, ১৩০২) অবিভক্ত ভাৰতৰ (বৰ্তমানৰ বাংলাদেশত) ফৰিদপুৰ জিলাৰ বাজিতপুৰ নামৰ গাঁও এখনত এক বঙালী কায়াস্থ পৰিয়ালত প্ৰণৱানন্দই জন্মগ্ৰহণ কৰে। তেওঁৰ পিতৃ বিষ্ণু চৰণ ভূঞা আৰু মাতৃ সাৰদাদেৱী দুয়ো ধৰ্মপৰায়ণ ব্যক্তি আছিল আৰু মানৱ দুখ-কষ্ট লাঘৱ তথা সাৰ্বজনীন মুক্তিৰ বাবে তেওঁলোকে ভগৱান শিৱৰ পৰা পুত্ৰ সন্তানৰ আশীৰ্বাদ লাভ কৰিছিল। জন্মতে তেওঁৰ পিতৃয়ে তেওঁক জয়নাথ নাম দিছিল আৰু পিছলৈ ল’ৰালিত তেওঁক বিনোদ নাম দিয়া হৈছিল। বিনোদৰ অস্বাভাৱিক দাৰ্শনিক প্ৰৱণতা আছিল। সৰুৰে পৰাই তেওঁ দিব্যদৃষ্টিৰ গৰাকী আছিল আৰু গাঁৱৰ বিদ্যালয়ত তেওঁক প্ৰায়ে ধ্যানমগ্ন অৱস্থাত দেখা পোৱা গৈছিল। নিজৰ পৰোপকাৰী স্বভাৱৰ বাবেই স্থানীয় ল’ৰা-ছোৱালীৰ লগত তেওঁ চা-চিনাকি হৈছিল।

## তথ্য উৎস

## অধিক পঢ়ক

* 
* 
* 
* 

## বাহ্যিক সংযোগ

* 
* Yugacharya Swami Pranavananda at Bharat Sevashram Sangha

শ্ৰেণী:মৃত ব্যক্তি
শ্ৰেণী:ভাৰতৰ ব্যক্তি
শ্ৰেণী:বঙালী ব্যক্তি
শ্ৰেণী:হিন্দু সন্ত
শ্ৰেণী:হিন্দু ধৰ্মগুৰু
নতুন পাতা

**নতুন পাতা** () দীনেন গুপ্ত পৰিচালিত ১৯৬৯ চনৰ বঙালী ভাষাৰ এখন ভাৰতীয় নাট্যধৰ্মী ছবি। ছবিখনৰ মূল চৰিত্ৰত আৰতি গংগোপাধ্যায়, কাজল গুপ্ত, শম্ভু মিত্ৰ আৰু সমিত ভঞ্জই অভিনয় কৰে। এইখন ১৯৬৯ চনৰ ২৮ ফেব্ৰুৱাৰীত মুক্তি পায়। নতুন পাতাই ১৭তম ৰাষ্ট্ৰীয় চলচ্চিত্ৰ বঁটাত বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক লাভ কৰে। ৩৩তম বেংগল ফিল্ম জাৰ্ণেলিষ্টছ এছোচিয়েচন বঁটাত দহখন শ্ৰেষ্ঠ ভাৰতীয় চলচ্চিত্ৰৰ সপ্তম স্থান লাভ কৰে।

## অভিনয় শিল্পী

*আৰতি গংগোপাধ্যায় (সাবিত্ৰী)
*কাজল গুপ্ত (উত্তৰা)
*শম্ভু মিত্ৰ (জেঠামশাই)
*সমিত ভঞ্জ (সুনীল)
*উমানাথ ভট্টাচাৰ্য (ৰাজন)
*সুনীল বন্দোপাধ্যায় (ভিকু)
*উমানাথ ভট্টাচাৰ্য (বিনোদবিহাৰী)
*জহৰ ৰায়
* চিন্ময় ৰায় – (হৰু ঘটক)
* গোৰহৰি চক্ৰৱৰ্তী – (মালি)
* অলোক দাস – (নন্তু)
* অশোক দাস – (মন্তু)

## বঁটা
; সপ্তদশ ৰাষ্ট্ৰীয় চলচ্চিত্ৰ বঁটা (১৯৬৯)
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
; ৩৩তম বি.জে.এ.এফ. বঁটা (১৯৭০)
*শ্ৰেষ্ঠ ভাৰতীয় চলচ্চিত্ৰ (সপ্তম)
## তথ্যউৎস

## বাহ্যিক সংযোগ
* 

 শ্ৰেণী:১৯৬৯ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মাল্যদান

**মাল্যদান**  () ১৯৭১ চনত মুক্তি পোৱা ৰবীন্দ্ৰনাথ ঠাকুৰৰ এটা চুটিগল্পৰ আধাৰত নিৰ্মিত আৰু অজয় কৰ পৰিচালিত এখন ভাৰতীয় বঙালী ছবি আৰু ইয়াত সৌমিত্ৰ চেটাৰ্জী, সাবিত্ৰী চেটাৰ্জী আৰু নন্দিনী মালিয়াই মুখ্য চৰিত্ৰত অভিনয় কৰিছে। ঠাকুৰৰ গল্পত নিৰ্দোষী প্ৰেমৰ এক কৰুণ কাহিনী বৰ্ণিত হৈছে। ১৮তম ৰাষ্ট্ৰীয় চলচ্চিত্ৰ বঁটাত এই ছবিখনে বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক লাভ কৰে।

ভাৰতৰ ৰাষ্ট্ৰীয় চলচ্চিত্ৰ আৰ্কাইভৰ দ্বাৰা মাল্যদান পুনৰুদ্ধাৰ আৰু ডিজিটেলাইজ কৰা হৈছে।

## অভিনয় শিল্পী

*যতীনৰ চৰিত্ৰত সৌমিত্ৰ চেটাৰ্জী
*কুৰানীৰ চৰিত্ৰত নন্দিনী মালিয়া
*পতলৰ চৰিত্ৰত সাবিত্ৰী চেটাৰ্জী
*হৰকুমাৰবাবুৰ চৰিত্ৰত শৈলেন গংগোপাধ্যায়
*মালীৰ চৰিত্ৰত ভানু বেনাৰ্জী
*মালীৰ পত্নীৰ চৰিত্ৰত গীতা দে
* জ্যেষ্ঠ চিকিৎসকৰ চৰিত্ৰত বিকাশ ৰায়

## সংগীত
হেমন্ত মুখাৰ্জীয়ে ছবিখনৰ সংগীত ৰচনা কৰিছিল। ইয়াত হেমন্ত মুখাৰ্জী আৰু ৰাণু মুখাৰ্জীয়ে গোৱা ৰবীন্দ্ৰনাথ ঠাকুৰে লিখা দুটা গীত ব্যৱহাৰ কৰা হৈছে। সুৰেন্দ্ৰনাথ চক্ৰৱৰ্তীয়ে বিয়াৰ গীতটো লিখিছে আৰু সুৰ ৰচনা কৰিছে। এই গীতটোত গৌৰী ঘোষ, পদ্মৰাণী চেটাৰ্জী, মিনু দে, শৰ্মিলা গংগোপাধ্যায়, উমা আম্বালী, আৰু শীলা ভট্টাচাৰ্যই কণ্ঠদান কৰিছে।
## বঁটা
;অষ্টদশ ৰাষ্ট্ৰীয় চলচ্চিত্ৰ বঁটা (১৯৭০)
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
; বি.জে.এ.এফ. বঁটা 
*শ্ৰেষ্ঠ ভাৰতীয় চলচ্চিত্ৰ 
*শ্ৰেষ্ঠ সহযোগী অভিনেত্ৰী- সাবিত্ৰী চট্টোপাধ্যায়
## তথ্যউৎস

## বাহ্যিক সংযোগ
* 

 শ্ৰেণী:১৯৭১ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
আৰ মাধৱন

**ৰংগনাথন মাধৱন** (; জন্ম:- ১ জুন ১৯৭০) এজন ভাৰতীয় অভিনেতা, চিত্ৰনাট্যকাৰ, চলচ্চিত্ৰ প্ৰযোজক আৰু চলচ্চিত্ৰ পৰিচালক৷ তেওঁ প্ৰধানকৈ তামিল আৰু হিন্দী চিনেমাত কাম কৰে। তেওঁ এটা ৰাষ্ট্ৰীয় চলচ্চিত্ৰ বঁটা, পাঁচটা ফিল্মফেয়াৰ বঁটা-দক্ষিণ, দুটা তামিলনাডু ৰাজ্যিক চলচ্চিত্ৰ বঁটা আৰু ৫টা SIIMA বঁটা লাভ কৰিছে। ২০২৩ চনৰ হিচাপত মাধৱন পুনেস্থিত ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ সভাপতি হয়।

মাধৱনে মণি ৰত্নমৰ ৰোমাণ্টিক-ড্ৰামা ছবি *আলাই পাইউথে* (২০০০)ৰ জৰিয়তে তামিল চিনেমাত অভিষেক কৰে আৰু তাৰ পিছত গৌতম বাছুদেৱ মেননৰ পৰিচালনাৰ প্ৰথম ছবি মিনালে (২০০১) আৰু মাদ্ৰাজ টকীজৰ ডাম ডাম ডাম (২০০১)ত ৰোমাণ্টিক চৰিত্ৰত অভিনয় কৰে।তেওঁ ৰাণ (২০০২), জে জে (২০০৩), থাম্বি (২০০৬) আৰু ৰেণ্ডু (২০০৬) ছবিৰ জৰিয়তে অধিক ব্যৱসায়িক সফলতা লাভ কৰে আৰু কান্নাথিল মুথামিত্তল (২০০২), আনবে শিৱম (২০০৩), নলা দময়ন্তী (২০০৩) আৰু আয়ুথা এজুথু (২০০৪) ছবিত তেওঁৰ অভিনয়ৰ বাবে প্ৰশংসা লাভ কৰে।  একবিংশ শতিকাৰ প্ৰথমটো দশকত মাধৱনে তিনিখন অতি সফল প্ৰডাকচনৰ ছবিত গুৰুত্বপূৰ্ণ চৰিত্ৰ ৰূপায়ন কৰি হিন্দী ছবিজগতত নিজৰ স্থান মজবুত কৰে৷ সেইকেইখন হৈছে-দেশপ্ৰেমমূলক ছবি *ৰং দে বাসন্তি* (২০০৬), মণি ৰত্নমৰ বায়'পিক গুৰু (২০০৭) আৰু কমেডী-ড্ৰামা থ্ৰি ইডিয়টছ (২০০৯), যিখন ছবি মুক্তিৰ সময়ত সৰ্বকালৰ সৰ্বাধিক উপাৰ্জনকাৰী ভাৰতীয় ছবি হিচাপে পৰিগণিত হয়। একে সময়তে তেওঁ ইভানো অৰুভান (২০০৭) আৰু ইয়াভাৰুম নালাম (২০০৯)ৰ দৰে তামিল ছবিত অভিনয় কৰিছিল।

*টনু ৱেডছ মানু* (২০১১) আৰু *ভেট্টাই* (২০১২) ছবিৰে বক্স অফিচত সফলতা লাভ কৰাৰ পিছত মাধৱনে অভিনয়ৰ পৰা বিৰতি লয়। ২০১৫ চনত তিনি বছৰীয়া বিশ্ৰামৰ পিছত উভতি আহি তেওঁৰ *তনু ৱেডছ মনু ৰিটাৰ্ণছ* (২০১৫), দ্বিভাষিক ক্ৰীড়া-ড্ৰামা ইৰুধি সূত্ৰ (২০১৬) আৰু অপৰাধমূলক ছবি বিক্ৰম ৱেধা (২০১৭)ত অভিনয় কৰে৷ আটাইকেইখনেই সমালোচনাত্মকভাৱে আৰু বাণিজ্যিক দিশৰ পৰা সফল। ইৰুধি সুত্ৰুত তেওঁ এজন বুৰিছ বক্সিং প্ৰশিক্ষকৰ চৰিত্ৰত অভিনয় কৰি ফিল্মফেয়াৰ, আইআইএফএ আৰু চিআইএমএ অনুষ্ঠানত শ্ৰেষ্ঠ অভিনেতাৰ বঁটা লাভ কৰে। মাধৱনে ৰকেট্ৰি: দ্য নাম্বি ইফেক্ট (২০২২) ছবিত পৰিচালক হিচাপে অভিষেক ঘটায়, য'ত তেওঁ ভাৰতীয় ৰকেট বিজ্ঞানী নম্বি নাৰায়ণনৰ চৰিত্ৰত অভিনয় কৰে, যিয়ে শ্ৰেষ্ঠ বৈশিষ্ট্যপূৰ্ণ চলচ্চিত্ৰৰ ৰাষ্ট্ৰীয় চলচ্চিত্ৰ বঁটাকে ধৰি সাৰ্বজনীন প্ৰশংসা আৰু সন্মান লাভ কৰে

অভিনয় কেৰিয়াৰৰ উপৰিও মাধৱনে তেওঁৰ ছবিত লেখক হিচাপে কাম কৰিছিল৷ তেওঁ ব্ৰেণ্ড আৰু প্ৰডাক্টৰ এজন বিশিষ্ট চেলিব্ৰিটি এণ্ডাৰছাৰ। তেওঁ চলচ্চিত্ৰ প্ৰযোজক হিচাপেও কাম কৰিছিল৷ তেওঁ প্ৰথমে লিউকোছ ফিল্মছৰ সৈতে *ইভানো অৰুভান* নিৰ্মাণ কৰিছিল, তাৰ পিছত ছালা খাডুছ (২০১৬) প্ৰযোজনা কৰিবলৈ ট্ৰাইকলাৰ ফিল্মছ স্থাপন কৰিছিল। মাধৱন তেওঁৰ দানশীল কামৰ বাবে খ্যাত৷ তেওঁ পৰিৱেশ, স্বাস্থ্য, শিক্ষা আদি বিভিন্ন কাৰণত প্ৰচাৰ কৰে। জীৱ-জন্তুৰ সুৰক্ষাৰ ক্ষেত্ৰত বিশেষভাৱে জড়িত মাধৱনে ২০১১ চনত পেটাৰ বছৰৰ ব্যক্তিৰ স্বীকৃতি লাভ কৰে। ২০২১ চনত কলা আৰু চিনেমালৈ আগবঢ়োৱা অৱদানৰ বাবে কলহাপুৰৰ ডি ৱাই পাটিল এডুকেচন ছ'চাইটিয়ে তেওঁক ডক্টৰ অৱ লেটাৰ্ছৰ সন্মানীয় ডিগ্ৰী প্ৰদান কৰে।

## তথ্যসূত্ৰ

শ্ৰেণী:চিত্ৰনাট্য লেখক
শ্ৰেণী:চলচ্চিত্ৰ প্ৰযোজক
শ্ৰেণী:চলচ্চিত্ৰ পৰিচালক
শ্ৰেণী:অভিনেতা
শ্ৰেণী:ভাৰতীয় অভিনেতা
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:তামিল চলচ্চিত্ৰৰ অভিনেতা
শ্ৰেণী:কন্নড় চলচ্চিত্ৰৰ অভিনেতা
শ্ৰেণী:মালায়লম চলচ্চিত্ৰৰ অভিনেতা
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:জীৱিত ব্যক্তি
শ্ৰেণী:বিহাৰৰ ব্যক্তি
দীপান্বিতা ৰায়

**দীপান্বিতা ৰায়** () এগৰাকী বঙালী লেখিকা আৰু সাংবাদিক। 

তেওঁ যাদৱপুৰ বিশ্ববিদ্যালয়ৰ পৰা তুলনামূলক সাহিত্যৰ অধ্যয়ন সমাপ্ত কৰে। শিশু সাহিত্যৰ প্ৰতি তেওঁ সদায় অধিক আগ্ৰহী। 

সাহিত্য অকাডেমীয়ে দীপান্বিতা ৰায়ক ২০২৪ চনত, *মহীদাদুৰ এণ্টিডোট* নামৰ উপন্যাসখনৰ বাবে *বাল সাহিত্য পুৰস্কাৰে*ৰে সন্মানিত কৰিছিল।

## কৰ্মৰাজি
দীপান্বিতা ৰায় মূলতঃ এগৰাকী শিশু সাহিত্যিক। তেওঁৰ প্ৰকাশিত মৌলিক কাব্যগ্ৰন্থসমূহ হʼল *গবেষণাগাৰে গুপ্তচোৰ*, *জলেৰ তলায় আতংক* আৰু *মহীদাদুৰ এণ্টিডোট*।

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:বঙালী সাহিত্যিক
শ্ৰেণী:ভাৰতৰ নাৰী
আমগুৰী মাধৱ দেৱ সত্ৰ

**আমগুৰী মাধৱদেৱ সত্ৰ** বঙাইগাঁও জিলাৰ বইটামাৰীৰ আমগুৰী গাঁৱত অৱস্থিত। এই সত্ৰখন স্থানীয় ৰাইজৰ মাজত গোপীনাথ প্ৰভুৰ মন্দিৰ হিচাপে পৰিচিত। ইয়াত বংশীধৰ গোপীনাথ প্ৰভূৰ বিগ্ৰহ স্থাপিত কৰা আছে। পৌৰাণিক ভাস্কৰ্য কাঠত খোদিত- মৎস্য, কুৰ্ম, হয়গ্ৰীবৰ মূৰ্ত্তি আৰু লগতে আছে এটা মহাপুৰুষজনাৰ পদশীলা। বৰ্তমান ভাঁজ ঘৰৰ সন্মুখত স্থাপন কৰা হৈছে এটা বৃহৎ মণিকূট আৰু তাতে ভাগৱতৰ থাপনা কৰা হৈছে।

কিম্বদন্তী মতে শংকৰদেৱৰ বৈকুণ্ঠ প্ৰয়াণ হোৱাৰ পিছত মাধৱদেৱে যেতিয়া শিষ্য সকলক লগত লৈ একশৰণ  নাম ধৰ্ম প্ৰচাৰ আৰু প্ৰসাৰৰ বাবে ১৫৪৬ খ্ৰীষ্টাব্দত কোচবিহাৰলৈ আহিছিল,সেই সময়তে সত্ৰখন নিজ হাতে প্ৰতিষ্ঠা কৰা বুলি বিশ্বাস আছিল। মাধৱদেৱে সত্ৰখন প্ৰতিষ্ঠা কৰা বাবে সত্ৰখনক *শ্ৰীশ্ৰী [[মাধৱদেৱ]] সত্ৰ* বুলি জনা যায় আৰু এই সত্ৰখনতেই অমগুৰী ৰাইজৰ প্ৰচেষ্টাত প্ৰতি বছৰে ফাগুন মাহৰ এক তাৰিখে পালনাম পাতি অহা হৈছে।

শ্ৰেণী:সত্ৰ
পদ্মা নদীৰ মাঝি

**পদ্মা নদীৰ মাঝি**  () মানিক বন্দোপাধ্যায়ৰ একে নামৰ উপন্যাসৰ আধাৰত নিৰ্মিত আৰু গৌতম ঘোষ পৰিচালিত  ভাৰত-বাংলাদেশৰ যৌথ প্ৰযোজনাৰ এখন পূৰ্ণদৈৰ্ঘ্য নাট্যধৰ্মী ছবি, য’ত পদ্মা নদীৰ মাছমৰীয়াসকলৰ জীৱনক চিত্ৰিত কৰা হৈছে। ছবিখনৰ দৃশ্যগ্ৰহণ সম্পূৰ্ণৰূপে বাংলাদেশত কৰা হৈছিল।

## অভিনয় শিল্পী

* ৰাইছুল ইছলাম আছাদ (কুবেৰ)
* চম্পা (মালা)
* উৎপল দত্ত (হোছেন)
* ৰূপা গাংগুলী (কপিলা)
*ৰবি ঘোষ (আমিনুদ্দিন)
*আছানুল হক মিনু 
* মমতা শংকৰ
*আনিছুৰ ৰহমান আনিছ
*সুনীল মুখোপাধ্যায়
*বিমল দেৱ
*আজিজুল হাকিম
*মুক্তি আনোৱাৰ
*ৰছুল ইছলাম
*তন্দ্ৰা ইছলাম

## বঁটা আৰু সন্মান
;৪০তম ৰাষ্ট্ৰীয় চলচ্চিত্ৰ বঁটা (১৯৯২)
*দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
* শ্ৰেষ্ঠ পৰিচালক- গৌতম ঘোষ
; ১৮তম ৰাষ্ট্ৰীয় চলচ্চিত্ৰ বঁটা (বাংলাদেশ)
*শ্ৰেষ্ঠ চলচ্চিত্ৰ 
*শ্ৰেষ্ঠ অভিনেতা- ৰাইছুল ইছলাম আছাদ
*শ্ৰেষ্ঠ অভিনেত্ৰী – চম্পা
*শ্ৰেষ্ঠ কলা নিৰ্দেশক – মহিউদ্দিন ফাৰুক
*শ্ৰেষ্ঠ মেকআপমেন- মহম্মদ আলাউদ্দিন
## তথ্যউৎস

## বাহ্যিক সংযোগ
* 
* Padma Nadir Majhi at calcuttatube.com
* 

শ্ৰেণী:১৯৯৩ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:বাংলাদেশৰ চলচ্চিত্ৰ
শ্ৰেণী:বাংলা ভাষাৰ ভাৰতীয় চলচ্চিত্ৰ
 শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মালিনী গোস্বামী

**মালিনী গোস্বামী** () অসমৰ এগৰাকী সংস্কৃত ভাষা-সাহিত্যৰ বিদূষী-গৱেষক, অসম মহিলা বিশ্ববিদ্যালয়ৰ প্ৰাক্তন উপাচাৰ্য আৰু গুৱাহাটী বিশ্ববিদ্যালয়ৰ অৱসৰপ্ৰাপ্ত অধ্যাপিকা। যোৰহাটত জন্মগ্ৰহণ কৰা গোস্বামীৰ পিতৃৰ নাম পদ্মেন্দ্ৰ নাৰায়ণ গোস্বামী আৰু মাতৃৰ নাম নলিনী গোস্বামী। তেওঁ প্ৰায় ৩৬খন গৱেষণাধৰ্মী গ্ৰন্থ ৰচনা কৰে। হৰ্ষচৰিত নামৰ গ্ৰন্থখনৰ বাবে তেওঁ সাহিত্য অকাডেমী বঁটা লাভ কৰে। তেওঁ লিখা কেইখনমান উল্লেখযোগ্য গ্ৰন্থ হ’ল, মৃচ্ছকটিকমীমাংসা, ৰঘুৰপি কাব্যম্, অসমত সংস্কৃত চৰ্চাৰ ইতিহাস, পাঠ সমীক্ষা, সংস্কৃতায়ন, শ্ৰুতি ভাৰতী, বাণভট্ট বিৰচিত হৰ্ষচৰিত, আনন্দৰাম বৰুৱা, ভাগৱত বিভূতি, কৃষ্ণকান্ত সন্দিকৈ আদি।
## প্ৰাৰম্ভিক জীৱন আৰু শিক্ষা
অসমৰ যোৰহাট জিলাৰ গৌৰাংগ সত্ৰত মালিনী গোস্বামীৰ জন্ম। তেওঁৰ পিতৃৰ নাম পদ্মেন্দ্ৰ গোস্বামী আৰু মাতৃ নলিনী গোস্বামী। মালিনীয়ে যোৰহাট বাল্যভৱনৰ পৰা মেট্ৰিক পৰীক্ষা পাছ কৰে আৰু যোৰহাটৰ জে বি কলেজৰ পৰা স্নাতক ডিগ্ৰী লাভ কৰি গুৱাহাটী বিশ্ববিদ্যালৰ পৰা স্নাতকোত্তৰ ডিগ্ৰী আৰু ১৯৮৮ চনত পি এইচ ডি লাভ কৰে।

## কৰ্মজীৱন
তেওঁ পোনতে ৰঙিয়া কলেজত চাৰিবছৰ অধ্যাপনা কৰি পিছত গুৱাহাটী বিশ্ববিদ্যালয়ত অধ্যাপক হিচাপে যোগ দিয়ে। কৰ্মজীৱনৰ শেষছোৱাত তেওঁ যোৰহাটৰ মহিলা বিশ্ববিদ্যালয়ৰ উপাচাৰ্য নিযুক্ত হয়। যোৰহাট মহিলা বিশ্ববিদ্যালয়ৰ তেওঁ প্ৰথমগৰাকী উপাচাৰ্য আছিল। পাঁচ বছৰৰ বাবে নিযুক্ত গোস্বামীয়ে কাৰ্যকাল শেষ হোৱাৰ আগেয়েই ব্যক্তিগত কাৰণত পদত্যাগ কৰে। ত্ৰিপুৰা বিশ্ববিদ্যালয়ত তেওঁ ভিজিটৰ ন’মিনী হিচাপে চাৰিবছৰ কাম কৰিছিল। গুৱাহাটী বিশ্ববিদ্যালয় প্ৰকাশন কোষে চন্দ্ৰকান্ত অভিধানৰ চতুৰ্থ সংস্কৰণ প্ৰকাশৰ দায়িত্ব দিয়ে। তেওঁ হেমকোষ অভিধানৰো পঞ্চদশ সংস্কৰণৰ কাম কৰিছিল।

## সাহিত্য কৰ্ম
তেওঁ কেইবাখনো গৱেষণাধৰ্মী আৰু অনুবাদ সাহিত্য ৰচনা কৰে, বৰ্তমানলৈ প্ৰায় ৩৬ খন। কেইখনমানৰ নাম দিয়া হ’ল।
* মৃচ্ছকটিকমীমাংসা
* ৰঘূৰপি কাব্যম্।
* অসমত সংস্কৃত চৰ্চাৰ ইতিহাস।
* পাঠ সমীক্ষা।
* সংস্কৃতায়ণ।
* শ্ৰুতিভাৰতী।
* হৰ্ষচৰিত
* শ্ৰীধৰ স্বামীৰ ভাগৱত ভাৱাৰ্থ টীকা সম্বলিত শ্ৰীমদ্ভাগৱত পুৰাণ
* আধুনিক অসমীয়া কবিতাৰ তিনিটা স্তৰ।
* আনন্দৰাম বৰুৱা।
* শ্ৰীধৰ স্বামীৰ টীকা সুবোধিনীসহ শ্ৰীমদ্ভাগৱদ্গীতা
* সংস্কৃত সাধনা।
* ভাগৱত বিভূতি
* কৃষ্ণকান্ত সন্দিকৈ

## বঁটা-সন্মান
* হৰ্ষচৰিতৰ বাবে সাহিত্য অকাডেমী বঁটা লাভ কৰে। 
* নিৰ্মল কুমাৰ জৈন স্মাৰক সন্মান।

## তথ্য সূত্ৰ

শ্ৰেণী:সাহিত্যিক
শ্ৰেণী:শিক্ষাবিদ
শ্ৰেণী:সাহিত্য অকাডেমি বঁটা বিজয়ী
সিন্ধু জল চুক্তি

**সিন্ধু জল সন্ধি বা সিন্ধু জল চুক্তি** (IWT) হৈছে ভাৰত আৰু পাকিস্তানৰ মাজত হোৱা এক জল বিতৰণ চুক্তি, যিখন বিশ্ব বেংকে ব্যৱস্থা আৰু আলোচনা কৰি সিন্ধু নদী আৰু ইয়াৰ উপনৈসমূহত উপলভ্য পানী ব্যৱহাৰ কৰে। ১৯৬০ চনৰ ১৯ ​​ছেপ্টেম্বৰত কৰাচীত তেতিয়াৰ ভাৰতৰ প্ৰধানমন্ত্ৰী জৱাহৰলাল নেহৰু আৰু তেতিয়াৰ পাকিস্তানৰ ৰাষ্ট্ৰপতি আৰু ফিল্ড মাৰ্শ্বাল আয়ুব খানে ইয়াক স্বাক্ষৰ কৰে।. ২০২৫ চনৰ ২৩ এপ্ৰিলত ভাৰতৰ বৈদেশিক সচিবে ২০২৫ চনৰ বৈছাৰন উপত্যকাৰ সন্ত্ৰাসবাদী আক্ৰমণৰ পিছত পাকিস্তানৰ সৈতে হোৱা সিন্ধু জল সন্ধি স্থগিত ৰখাৰ কথা ঘোষণা কৰে।

এই সন্ধিত ভাৰতত অৱস্থিত তিনিখন "পূব নদী" (বিয়াছ, ৰবি আৰু ছাটলেজ)ৰ পানীৰ ওপৰত থকা নিয়ন্ত্ৰণ ভাৰতক দিয়া হৈছে যাৰ ভাৰতলৈ গড় বাৰ্ষিক প্ৰবাহ  ৪১ বিলিয়ন মিটাৰ কুইণ্টল, আনহাতে ভাৰতত অৱস্থিত তিনিখন "পশ্চিম নদী" (সিন্ধু, চেনাব আৰু ঝেলুম)ৰ পানীৰ ওপৰত থকা নিয়ন্ত্ৰণ পাকিস্তানক দিয়া হৈছে যাৰ পাকিস্তানলৈ গড় বাৰ্ষিক প্ৰবাহ ৯৯ বিলিয়ন মিটাৰ কুইণ্টল। ভাৰতত অৱস্থিত সিন্ধু নদী ব্যৱস্থাই কঢ়িয়াই নিয়া মুঠ পানীৰ প্ৰায় ৩০% ভাৰতে পাইছিল আৰু বাকী ৭০% পাকিস্তানে পাইছিল। এই সন্ধিৰ জৰিয়তে ভাৰতে পশ্চিম নদীৰ পানী সীমিত জলসিঞ্চনৰ ব্যৱহাৰ আৰু সীমাহীন অব্যৱহাৰ যেনে-বিদ্যুৎ উৎপাদন, নৌ পৰিবহণ, সম্পত্তিৰ ভাসমান, মীন পালন আদিৰ বাবে অনুমতি দিয়ে। ইয়াত পশ্চিম নদীৰ ওপৰত নিৰ্মাণ প্ৰকল্পৰ ক্ষেত্ৰত ভাৰতৰ বাবে বিশদ নিয়ম নিৰ্ধাৰণ কৰা হৈছে। সন্ধিৰ প্ৰস্তাৱনাত সদিচ্ছা, বন্ধুত্ব আৰু সহযোগিতাৰ মনোভাৱেৰে নদীৰ সিন্ধু ব্যৱস্থাৰ পৰা পানীৰ অনুকূল ব্যৱহাৰৰ বাবে প্ৰতিখন দেশৰ অধিকাৰ আৰু বাধ্যবাধকতাক স্বীকৃতি দিয়া হৈছে। যদিও এই সন্ধিখন দুয়োখন দেশৰ নিৰাপত্তা দিশৰ সৈতে কোনো কাৰণতে জড়িত নহয়, পাকিস্তান পূব আৰু পশ্চিম উভয় নদীৰ তলৰ ফালে থকা ৰাষ্ট্ৰ হোৱাৰ বাবে ভাৰতে বিশেষকৈ যুদ্ধৰ দৰে পৰিস্থিতিৰ সময়ত পাকিস্তানত বানপানী বা খৰাং পৰিস্থিতিৰ সৃষ্টি কৰিব পাৰে বুলি আশংকা কৰে।

১৯৪৭–১৯৪৮ চনৰ ভাৰত-পাকিস্তানী যুদ্ধৰ সময়ত ১৯৪৮ চনত নদী ব্যৱস্থাৰ ওপৰত জল অধিকাৰৰ কেন্দ্ৰবিন্দু আছিল ভাৰত-পাকিস্তানী জলবিবাদ। ১৯৬০ চনত এই সন্ধি অনুমোদনৰ পিছৰে পৰা ভাৰত আৰু পাকিস্তানে কেইবাটাও সামৰিক সংঘাতত লিপ্ত হোৱাৰ পিছতো কোনো ধৰণৰ জলযুদ্ধত লিপ্ত হোৱা নাই। সন্ধিৰ কাঠামোৰ ভিতৰত প্ৰদান কৰা আইনী পদ্ধতিৰ জৰিয়তে বেছিভাগ মতানৈক্য আৰু বিবাদ নিষ্পত্তি কৰা হৈছে।

জলবায়ু পৰিৱৰ্তনৰ সৈতে মোকাবিলা কৰিবলৈ বিশ্লেষকসকলে কিছুমান কাৰিকৰী নিৰ্দিষ্টতা পুনৰ-নিৰ্ধাৰণ কৰাৰ প্ৰয়োজনীয়তা আৰু চুক্তিখনৰ পৰিসৰ বৃদ্ধি কৰাৰ প্ৰয়োজনীয়তা স্বীকাৰ কৰিলেও আজিৰ দিনত বিশ্বৰ অন্যতম সফল জল ভাগ-বতৰা প্ৰচেষ্টা বুলি গণ্য কৰা হয়।
## তথ্যসূত্ৰ

শ্ৰেণী:ভাৰত
শ্ৰেণী:ভাৰত-পাক সম্পৰ্ক
পৰশুৰামেৰ কুঠাৰ

**পৰশুৰামেৰ কুঠাৰ**  () নব্যেন্দু চেটাৰ্জীৰ ১৯৮৯ চনৰ এখন বঙালী ছবি। মুখ্য অভিনেত্ৰী শ্ৰীলেখা মুখাৰ্জীয়ে এইখন ছবিত কৰা অভিনয়ৰ বাবে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে। পৰশুৰামেৰ কুঠাৰৰ গল্পটো লিখিছে লেখক সুবোধ ঘোষে।

## অভিনয় শিল্পী
* লক্ষ্মীৰ চৰিত্ৰত শ্রীলেখা মুখার্জী
* অসিত বন্দ্যোপাধ্যায়
* অৰুণ মুখোপাধ্যায়
* ৰঞ্জিত চক্রবর্তী
## কাহিনী
পশ্চিম বংগৰ এখন সৰু চহৰত স্বাধীনতাৰ ৪০তম বৰ্ষপূৰ্তিৰ প্ৰস্তুতি চলি আছে। চাফাই অভিযানৰ অংশ হিচাপে লক্ষ্মীক চহৰ এৰি যাবলৈ নিৰ্দেশ দিয়া হয়। লক্ষ্মীৰ স্বামী পংগু। তেওঁ বেলেগৰ সন্তানক নিজৰ স্তনপান কৰাই জীৱিকা নিৰ্বাহ কৰে আৰু তাৰবাবে তেওঁ গৰ্ভধাৰণ কৰি থাকিবলগীয়া হয়।  মানুহে তেওঁক বেশ্যা বুলি গণ্য কৰে। যিবোৰ পৰিয়াললৈ তেওঁ সেৱা আগবঢ়াইছিল, সেই সকলেও তেওঁক চহৰৰ পৰা উলিয়াই পঠিয়াবলৈ উঠিপৰি লাগিছে। কিছু সময়ৰ কাৰণে তেওঁ বিদ্ৰোহ কৰে আৰু খঙৰ ভমকত এনে এজন ব্যক্তিক অপমানো কৰে, যাৰ তাত তেওঁ প্ৰথম চাকৰি কৰিছিল। কিন্তু স্বামীৰ মৃত্যু হোৱাত তেওঁ সাহস হেৰুৱাই পেলায় আৰু এজনী স্থানীয় বেশ্যাৰ সৈতে থাকিবলৈ লয়। তেওঁৰ বেশ্যা জীৱনৰ প্ৰথম গ্ৰাহকজন আছিল নগৰপালিকাৰ অধ্যক্ষৰ পুত্ৰ, যাক লক্ষ্মীয়ে শিশুকালত নিজৰ স্তনপান  কৰাইছিল।

## বঁটা
;৩৭তম ৰাষ্ট্ৰীয় চলচ্চিত্ৰ বঁটা (১৯৮৯)
*দ্বিতীয় শ্ৰেষ্ঠ পূৰ্ণদৈৰ্ঘ্য ছবি (ৰজত কমল)
* শ্ৰেষ্ঠ অভিনেত্ৰী- শ্ৰীলেখা মুখাৰ্জী (ৰজত কমল)
## তথ্যউৎস

## বাহ্যিক সংযোগ
*

শ্ৰেণী:১৯৮৯ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:বাংলা ভাষাৰ ভাৰতীয় চলচ্চিত্ৰ
শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী 
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
সত্যেন্দ্ৰনাথ ঠাকুৰ

**সত্যেন্দ্ৰনাথ ঠাকুৰ** () (১ জুন ১৮৪২ - ৯ জানুৱাৰী ১৯২৩) আছিল এগৰাকী ভাৰতীয় অসামৰিক সেৱা বিষয়া, কবি, সুৰকাৰ, লেখক, সমাজ সংস্কাৰক আৰু ভাষাতত্ত্ববিদ। তেওঁ বংগৰ কলিকতা চহৰৰ বাসিন্দা আছিল। তেওঁ আছিল ১৮৬৩ চনত ভাৰতীয় অসামৰিক সেৱা বিষয়া হোৱা প্ৰথমগৰাকী ভাৰতীয় ব্যক্তি। তেওঁ ব্ৰাহ্ম সমাজৰ এগৰাকী সদস্য আছিল।

## জীৱনী
১৮৪২ চনৰ ১ জুন তাৰিখে, তেওঁ কলিকতাৰ জোড়াসাঁকোৰ ঠাকুৰ পৰিয়ালত মহৰ্ষি দেবেন্দ্ৰনাথ ঠাকুৰ আৰু সাৰদা দেৱীৰ ঘৰত জন্মগ্ৰহণ কৰে। তেওঁৰ পত্নীৰ নাম আছিল জ্ঞানদানন্দিনী দেৱী। তেওঁলোকৰ এজন পুত্ৰ আৰু এজনী কন্যা আছিল ক্ৰমে সুৰেন্দ্ৰনাথ ঠাকুৰ আৰু ইন্দিৰা দেৱী চৌধুৰাণী। তেওঁ আছিল প্ৰেচিডেন্সি কলেজৰ ছাত্ৰ। ভাৰতীয় অসামৰিক সেৱাৰ (আই চি এছ) প্ৰথমগৰাকী ভাৰতীয় বিষয়া। ১৮৬৪ চনত তেওঁ এই সেৱাত যোগদান কৰে।

## সাহিত্যিক কৰ্মৰাজি

* সুশিলা হে বীৰসিংহ
* বোম্বাই চিত্ৰ
* নবৰত্নমালা
* স্ত্ৰীস্বাধীনতা
* বৌদ্ধধৰ্ম
* অমৰ বাল্যকথা ও বোম্বাই প্ৰবাস
* ভাৰতবৰ্ষীয় ইংৰেজ
* ৰাজা ৰামমোহন ৰায়
* বীৰসিংহ
* আমাৰ বাল্যকথা
* আত্মকথা
* শ্ৰীমদ্ভাগৱতগীতা

তেওঁ বহু গীত ৰচনা কৰিছিল। তেওঁৰ দেশপ্ৰেমমূলক বঙালী ভাষাৰ গীত "মিলে সৱ ভাৰত সন্তান, একতান গাহ গান" (unite, India's children, sing in unison), যিয়ে ভাৰতৰ প্ৰথমটো জাতীয় সংগীতৰ মৰ্যাদা পাইছিল।

## মৃত্যু
১৯২৩ চনৰ ৯ জানুৱাৰীত কলিকতাত তেওঁৰ মৃত্যু হয়।

## বংশবৃক্ষ

## লগতে চাওক

* ঠাকুৰ পৰিয়াল
* ভাৰতীয় অসামৰিক সেৱাৰ ভাৰতীয় সদস্যসকলৰ তালিকা
* কলকাতা প্ৰেচিডেন্সিয়ানসকলৰ তালিকা
* হিন্দু মেলা
* বঙালী ভাষাৰ লেখকসকলৰ তালিকা (বৰ্ণানুক্ৰমিক)

## তথ্য উৎস

## বাহ্যিক সংযোগ

* Satyendranath Tagore at Bengali wikisource
* https://indianmasterminds.com/features/tales-from-the-legends/satyendranath-tagore-the-first-indian-civil-servant/
* https://www.thebrahmosamaj.net/samajes/adibrahmosamaj.html
* https://iasbabuji.com/ias-ips-officers/satyendranath-tagore/ 
* https://granthagara.com/writer/1854-satyendranath-tagore/

শ্ৰেণী:ভাৰতীয় সুৰকাৰ
শ্ৰেণী:ভাৰতীয় সাহিত্যিক
শ্ৰেণী:বঙালী কবি
শ্ৰেণী:সমাজ সংস্কাৰক
শ্ৰেণী:বঙালী ব্যক্তি
শ্ৰেণী:ভাৰতৰ ব্যক্তি
সানু শৰ্মা

**সানু শৰ্মা** (নেপালী: सानु शर्मा) এগৰাকী নেপালী উপন্যাসিক, গল্পৰ লেখিকা, কবি আৰু গীতিকাৰ। তেওঁৰ সাহিত্যিক সৃষ্টি সমূহৰ ভিতৰত উপন্যাস, গল্প আৰু কবিতা আছে, যাৰ বহুতো অডিঅ’বুক হিচাপে প্ৰকাশ পাইছে। তেওঁৰ কিছুমান ৰচনা ইংৰাজী, হিন্দী, পাৰ্তুগীজ আৰু স্পেনিছ ভাষালৈ অনুবাদ কৰা হৈছে আৰু বহুতো দেশৰ বিভিন্ন প্ৰকাশনত স্থান পাইছে।

২০১৮ চনত, শৰ্মাৰ গল্পৰ সংগ্ৰহ একদেশমা প্ৰসিদ্ধ মদন পুৰস্কাৰৰ বাবে মনোনীত কৰা আঠটা কিতাপৰ ভিতৰত এজন আছিল। ২০২৪ চনত, তেওঁৰ নৱম কিতাপ অৰ্কো দেশমা যি তেওঁৰ দ্বিতীয় গল্পৰ সংগ্ৰহ পদ্মশ্ৰী বঁটা আৰু কবিদণ্ড সাহিত্য বঁটাৰ বাবে মনোনীত হৈছিল।

## তথ্য সংগ্ৰহ

শ্ৰেণী:নেপালৰ সাহিত‍্যিক
শ্ৰেণী:কবি
শ্ৰেণী:সাহিত্যিক
শ্ৰেণী:নেপালী ভাষাৰ সাহিত্যিক
শ্ৰেণী:জীৱিত ব্যক্তি
সুমন পোখৰেল

**সুমন পোখৰেল** (নেপালী: सुमन पोखरेल; জন্ম ২১ ছেপ্টেম্বৰ ১৯৬৭) এজন নেপালী কবি, গীতিকাৰ, নাট্যকাৰ, অনুবাদক আৰু শিল্পী। নেপাল আৰু ভাৰতৰ বিভিন্ন বিশ্ববিদ্যালয়ে তেওঁৰ কবিতা পাঠ্যক্ৰমত অন্তৰ্ভুক্ত কৰিছে।

পোখৰেল হৈছে একমাত্ৰ সাহিত্যিক যিজনে দুবাৰ সাৰ্ক সাহিত্য পুৰস্কাৰ লাভ কৰিছে। তেওঁ এই পুৰস্কাৰ ২০১৩ আৰু ২০১৫ চনত লাভ কৰিছিল। তেখেতে শালুক আন্তঃৰাষ্ট্ৰীয় সাহিত্য পুৰস্কাৰ আৰু এছিয়াৰ অনুপ্ৰেৰক কবিৰ পুৰস্কাৰসহ বহুতো ৰাষ্ট্ৰীয় আৰু আন্তঃৰাষ্ট্ৰীয় সাহিত্য পুৰস্কাৰে সন্মানিত।

## তথ্য সংগ্ৰহ

শ্ৰেণী:নেপালৰ সাহিত‍্যিক
শ্ৰেণী:কবি
শ্ৰেণী:সাহিত্যিক
শ্ৰেণী:নেপালী ভাষাৰ সাহিত্যিক
শ্ৰেণী:জীৱিত ব্যক্তি
হৰমনপ্ৰীত সিং

**হৰমনপ্ৰীত সিং** (জন্ম ৬ জানুৱাৰী ১৯৯৬) এজন ভাৰতীয় ফিল্ড হকী খেলুৱৈ আৰু ভাৰতীয় ৰাষ্ট্ৰীয় হকী দলৰ অধিনায়ক। তেওঁ এজন ডিফেণ্ডাৰ আৰু পেণাল্টি কৰ্ণাৰ বিশেষজ্ঞ। তেওঁক বিশ্বৰ শ্ৰেষ্ঠ ড্ৰেগ ফ্লিকাৰসকলৰ অন্যতম বুলি গণ্য কৰা হয়। তেওঁ বৰ্তমানলৈকে আধুনিক হকীত ভাৰতৰ হৈ আটাইতকৈ বেছি আন্তঃৰাষ্ট্ৰীয় গ’ল কৰিছে। তেওঁৰ নেতৃত্বতে ভাৰতীয় হকী দলে ২০২৪ পেৰিছ অলিম্পিকত ব্ৰঞ্জ পদক জয় কৰিছিল। এয়া আছিল তেওঁৰ অলিম্পিকত তৃতীয়বাৰৰ অংশগ্ৰহণত দ্বিতীয়টো ব্ৰঞ্জ পদক। সিঙে দলটোক নেতৃত্ব দি ২০২২ এছিয়ান গেমছত সোণৰ পদকো জয় কৰোৱাইছিল। তেওঁ এফ.আই.এইচ. বঁটাত তিনিবাৰকৈ বছৰৰ শ্ৰেষ্ঠ খেলুৱৈৰ খিতাপ লাভ কৰিছে। দলৰ সন্মুখত থাকি দলটোক জয়ৰ দিশে আগবঢ়াই নিয়াৰ বাবে তেওঁক “সৰপাঞ্চ ছাব” নামেৰেও জনা যায়।

## তথ্যসূত্ৰ

শ্ৰেণী:ক্ৰীড়াবিদ
হিমালয়ান বিশ্ববিদ্যালয়

**হিমালয়ান বিশ্ববিদ্যালয়** ভাৰতৰ অৰুণাচল প্ৰদেশ ৰাজ্যৰ ইটানগৰৰ নিচেই কাষত অৱস্থিত এখন ৰাজ্যিক ব্যক্তিগত বিশ্ববিদ্যালয়। ভাৰতৰ বিশেষকৈ উত্তৰ-পূৰ্বাঞ্চলৰ লগতে ভাৰতৰ আন সকলো অঞ্চল গঠন কৰা সাক্ষৰতাৰ হাৰ বৃদ্ধিৰ বাবে উচ্চ শিক্ষাৰ জৰিয়তে অৰ্থনীতিৰ বিকাশ আৰু উন্নীতকৰণৰ বাবে বিশ্ববিদ্যালয়খন প্ৰতিষ্ঠা কৰা হৈছিল। 
## স্বীকৃতি প্ৰদান

## তথ্যসূত্ৰ

শ্ৰেণী:বিশ্ববিদ্যালয়
ভূটানৰ বাতৰি কাকতৰ তালিকা

তলত **[[ভূটান|ভূটানত]] প্ৰকাশিত বাতৰি কাকতৰ তালিকা** দিয়া হ'ল :

* *[https://www.bhutanobserver.com.bt ভূটান অৱজাৰ্ভাৰ] * — ইংৰাজী আৰু জোংখা; আগতে দ্বি-সাপ্তাহিক, এতিয়া কেৱল অনলাইন।
* *[https://www.bhutantimes.bt ভূটান টাইমছ]* — ইংৰাজী; সাপ্তাহিক।
* *[https://www.bhutantoday.bt ভূটান টুডে] * — ইংৰাজী; দ্বি-সাপ্তাহিক।
* *ভূটান য়থ* — ইংৰাজী।
* *[https://www.thebhutanese.bt দ্য ভূটানীজ]* — ইংৰাজী আৰু জোংখা; সাপ্তাহিক।
* *[https://businessbhutan.bt/ বিজনেছ ভূটান] * — ইংৰাজী আৰু জোংখা; সাপ্তাহিক।
* *ডেইলী ভূটান*
* *ড্ৰুক নেইটছুল* — ডোংখা।
* *ড্ৰুক যোয়েড্জাৰ* — ডোংখা।
* *গ্যালচি সৰশ্বোগ* — জোংখা।
* *দ্য জাৰ্ণালিষ্ট* — ইংৰাজী আৰু জোংখা; সাপ্তাহিক।
* *[https://kuenselonline.com/ কুয়েনচেল]* — ইংৰাজী আৰু জোংখা; দৈনিক।

## তথ্যসূত্ৰ

শ্ৰেণী:ভূটান
শ্ৰেণী:বাতৰি কাকত
শ্ৰেণী:তালিকাসমূহ
আবুল কাছিম

**মৌলৱী মহম্মদ আবুল কাছিম** পাকিস্তানৰ তৃতীয় ৰাষ্ট্ৰীয় বিধানসভাৰ সদস্য আছিল, পূব পাকিস্তানৰ প্ৰতিনিধি হিচাপে কাৰ্যনিৰ্বাহ কৰিছিল। 

## জীৱনী
১৯১৩ চনত ব্ৰিটিছ ভাৰতৰ অসম প্ৰদেশৰ গোৱালপাৰা জিলাৰ মানকাচৰ থানাৰ সদুৰটিলা গাঁৱত জন্মগ্ৰহণ কৰা কাছেমৰ জন্ম হৈছিল। ১৯৩৮ চনত কটন কলেজৰ পৰা দৰ্শনত স্নাতক ডিগ্ৰী লাভ কৰে। ১৯৪৬ চনত ধুবুৰী দক্ষিণ সমষ্টিৰ পৰা অসম বিধান পৰিষদৰ সদস্য হয়। ১৯৫০ চনত তেওঁ ভাৰত এৰি থৈ যায়। পিছলৈ তেওঁ তেতিয়াৰ পাকিস্তানৰ পূব বংগৰ ৰংপুৰ জিলাৰ উলিপুৰ থানাত বসতি স্থাপন কৰে। দুবছৰৰ পাছত তেওঁ পাকিস্তান সংবিধান সভাৰ সদস্য হয়। ১৯৫৬ চনত তেওঁ কৰাচী বিশ্ববিদ্যালয়ৰ পৰা আইন বিষয়ত স্নাতক ডিগ্ৰী লাভ কৰে আৰু তাৰ চাৰি বছৰৰ পিছত একেখন বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ ডিগ্ৰী লাভ কৰে। ১৯৬২ চনত তেওঁ পাকিস্তানৰ তৃতীয় ৰাষ্ট্ৰীয় বিধানসভাৰ সদস্য হিচাপে ৰংপুৰ-১ সমষ্টিক প্ৰতিনিধিত্ব কৰে। তাৰ পিছত তেওঁক পাকিস্তানৰ ৰাষ্ট্ৰীয় বিধানসভাৰ উপ-সভাপতি নিযুক্তি দিয়া হয়। তেওঁ কাউন্সিল মুছলিম লীগৰ সদস্য আছিল আৰু ১৯৬৪ চনত পূব পাকিস্তান কাউন্সিল মুছলিম লীগৰ সভাপতি হৈছিল। ১৯৭১ চনৰ ১৭ ছেপ্টেম্বৰত বাংলাদেশৰ মুক্তিযুদ্ধৰ সময়ত তেওঁ আব্দুল মোটালেব মালিকৰ মন্ত্ৰীসভাৰ সদস্য হয়। তেওঁক পূব পাকিস্তানৰ বিত্তমন্ত্ৰী নিযুক্তি দিয়া হয়। বাংলাদেশৰ স্বাধীনতাৰ পিছত ১৯৭১ চনৰ ২৪ ডিচেম্বৰত যুদ্ধৰ সময়ত পাকিস্তানৰ সৈতে সহযোগিতা কৰাৰ বাবে বাংলাদেশ চৰকাৰে তেওঁক গ্ৰেপ্তাৰ কৰে। ১৯৭৩ চনৰ ৩০ নৱেম্বৰত বাংলাদেশ চৰকাৰে বন্দী মন্ত্ৰীসভাৰ সদস্যৰ বাবে সাধাৰণ ক্ষমা ঘোষণা কৰাৰ পিছত তেওঁক মুকলি কৰি দিয়া হয়। কাছিমৰ মৃত্যু হয় আশীৰ দশক বা তাৰ আগতে।

## সূত্ৰ

শ্ৰেণী:অসম বিধানসভাৰ সদস্য
ফিজিৰ বাতৰি কাকতৰ তালিকা

* *ফিজি ফ'কাচ*
* *ফিজি লাইভ*
* *ফিজি সমাচাৰ*
* *[https://fijisun.com.fj/ ফিজি ছান]* (ইংৰাজী)
* *[https://www.fijitimes.com.fj/ ফিজি টাইমছ]* (১৮৬৯ চনৰ পৰা; দৈনিক, ইংৰাজী)
* *ফিজি ভিলেজ* 
* *দ্য জেট নিউজপেপাৰ* (মাহেকীয়া, ইংৰাজী)
* *সৰতাজ* (সাপ্তাহিক, হিন্দী)
* *শান্তি দূত* (সাপ্তাহিক, হিন্দী)
* *ষ্টেলিয়ন*
* *চাউথ ছি টাইমছ*
* *নাই লালকাই*
* *কাইলা*
* *শফিজি নিউজৱায়াৰ*
* *[https://fijionenews.com.fj/ ফিজি ৱান]*
* *[https://www.fbcnews.com.fj/ ফিজি ব্ৰডকাষ্টিং কৰ্পৰেচন]*
* *দুৱতা ব্ৰডকাষ্টিং কোম্পানী*
* *আইলেণ্ড বিজনেছ* (আলোচনী)
* *মাই লাইফ* (আলোচনী)

## তথ্যসূত্ৰ

শ্ৰেণী:বাতৰি কাকত
শ্ৰেণী:ফিজি
শ্ৰেণী:তালিকাসমূহ
ভাৰতীয় নৌসেনা

**ভাৰতীয় নৌসেনা** () ভাৰতীয় সশস্ত্ৰ বাহিনীৰ সামুদ্ৰিক শাখা। ভাৰতৰ ৰাষ্ট্ৰপতি ভাৰতীয় নৌসেনাৰ উচ্চতম সেনাধ্যক্ষ। চাৰি তাৰকাযুক্ত এডমিৰেল ছিফ অৱ নেভেল ষ্টাফে নৌসেনাৰ কমাণ্ড কৰে। নীলা পানীৰ নৌসেনা হিচাপে ই পাৰ্চী উপসাগৰীয় অঞ্চল, হৰ্ণ অৱ আফ্ৰিকা, মালাকা জলদ্বীপত উল্লেখযোগ্যভাৱে কাম কৰে আৰু নিয়মিতভাৱে অঞ্চলটোৰ অন্যান্য নৌসেনাৰ সৈতে পাইৰেচি বিৰোধী অভিযান চলায়। ইয়াৰ উপৰিও দক্ষিণ আৰু পূব চীন সাগৰৰ লগতে পশ্চিম ভূমধ্যসাগৰীয় সাগৰতো একেলগে দুমাহৰ পৰা তিনিমাহৰ নিয়মীয়া নিয়োগ কৰে।

নৌসেনাৰ প্ৰধান উদ্দেশ্য হৈছে ৰাষ্ট্ৰৰ সামুদ্ৰিক সীমা সুৰক্ষিত কৰা, আৰু সংঘৰ অন্যান্য সশস্ত্ৰ বাহিনীৰ সৈতে সংগতি ৰাখি ভাৰতৰ ভূখণ্ড, জনসাধাৰণ বা সামুদ্ৰিক স্বাৰ্থৰ বিৰুদ্ধে যিকোনো ভাবুকি বা আগ্ৰাসনক ৰোধ বা পৰাস্ত কৰাৰ বাবে কাম কৰা৷ তেওঁলোকে যুদ্ধ আৰু শান্তি দুয়োটা দিশতে কাম কৰে। যৌথ অনুশীলন, সদিচ্ছা ভ্ৰমণ আৰু দুৰ্যোগ সাহায্যকে ধৰি মানৱীয় অভিযানৰ জৰিয়তে ভাৰতীয় নৌসেনাই ৰাষ্ট্ৰসমূহৰ মাজত দ্বিপাক্ষিক সম্পৰ্কক প্ৰসাৰিত কৰে। ২০০৮ চনৰ অক্টোবৰৰ পৰা ভাৰতীয় নৌসেনাই অন্ততঃ এখন ফ্ৰণ্টলাইন যুদ্ধজাহাজ এডেন উপসাগৰত অবিৰতভাৱে নিয়োজিত কৰি ৰাখে।

২০১৯ চনৰ জুন মাহলৈকে ভাৰতীয় নৌসেনাৰ ৬৭,২৫২ জন সক্ৰিয় আৰু ৭৫,০০০ সংৰক্ষিত জোৱান সেৱাত আছে৷ আৰু ইয়াৰ ১৫০ খন জাহাজ আৰু চাবমেৰিনৰ বহৰ আছে, আৰু ৩০০ খন বিমানৰ বহৰ আছে। ২০২২ চনৰ ছেপ্টেম্বৰ মাহলৈকে এই কাৰ্য্যকৰী বহৰত ২খন সক্ৰিয় বিমানবাহী জাহাজ আৰু ১খন উভচৰ পৰিবহণ ডক, ৪খন লেণ্ডিং জাহাজৰ টেংক, ৮খন লেণ্ডিং ক্ৰাফ্ট ইউটিলিটি, ১৪খন ধ্বংসকাৰী, ১৪খন ফ্ৰিগেট, ২খন বেলিষ্টিক মিছাইল চাবমেৰিন, ১৬খন গতানুগতিকভাৱে চালিত আক্ৰমণাত্মক চাবমেৰিন, ১৮খন কৰ্ভেট, এখন খনি প্ৰতিকাৰ জাহাজ, ৪ খন বহৰ টেংকাৰ আৰু অন্যান্য অসংখ্য সহায়ক জাহাজ, সৰু টহলদাৰী নাও আৰু অত্যাধুনিক জাহাজ আছে। ইয়াক বহু-আঞ্চলিক শক্তি প্ৰক্ষেপণ নীলা পানীৰ নৌসেনা হিচাপে গণ্য কৰা হয়।
## তথ্যসূত্ৰ
শ্ৰেণী:ভাৰতীয় সেনাৰ জোৱান
শ্ৰেণী:ভাৰতীয় প্ৰতিৰক্ষা
শ্ৰেণী:ভাৰতীয় সেনা বাহিনী
দেৱান উপভাষা

**দেৱান**, **দেহান,** বা **কাছাৰী উপভাষা** হৈছে অসমীয়া ভাষাৰ এটা আঞ্চলিক প্ৰকাৰ, যাক ঘাইকৈ বৰাক উপত্যকা কাছাৰ জিলাত কোৱা হয়। দেৱান উপভাষা কোৱা লোকসকল ঘাইকৈ বৰাক নৈৰ পূব অংশৰ দহখন গাঁৱত পোৱা যায় যিকেইখন হ’ল হৰিনগৰ, জাপিৰবন, লেবুৰবন, গৰৰবন, দেৱান (লাবক) বা দেৱান বস্তি, নাৰায়ণপুৰ, লাৰ্চিংপাৰ, থালিগ্ৰাম, লখিচৰা আৰু দিগলী। দেৱান উপভাষা কোৱা লোকসকল একেটা জিলাত থাকিলেও তেওঁলোক ভিন ভিন ঠাইত সিঁচৰতি হৈ আছে। দহখন গাঁৱৰ ভিতৰত, জাপিৰবন হৈছে আটাইতকৈ ডাঙৰ আৰু জনবহুল।

 

অসমীয়া বাহিৰেও দেৱান উপভাষাৰ শব্দ আৰু ভাষিক বৈশিষ্ট্যবোৰ চিলঠীয়া আৰু বিষ্ণুপ্ৰিয়া মণিপুৰীতো কিছু দেখিবলৈ পোৱা যায়, যিটো ওচৰ সম্বন্ধৰ উপৰিও কেইবাশতিকাৰ পৰা সম্পৰ্কত থকাত হৈছে। দেৱান উপভাষা অসমীয়াৰ কামৰূপীয়া আৰু মান্য উপভাষাৰ সৈতে ঘনিষ্ঠভাৱে জড়িত।

## ইতিহাস

বৰাক উপত্যকাৰ সম্প্ৰদায়সমূহৰ ভিতৰত, দেৱানসকল প্ৰাৰম্ভিক বসতি কৰাসকলৰ ভিতৰত পৰে, কিয়নো তেওঁলোকৰ বসতি ১৬শ শতিকাতেই আৰম্ভ হৈছিল। তেওঁলোক ব্ৰহ্মপুত্ৰ উপত্যকাৰ পৰা অহা প্ৰব্ৰজনকাৰী। চিলাৰায়ে কাছাৰৰ ভৈয়াম জয় কৰাৰ সময়ত তেওঁলোকে কাছাৰত প্ৰৱেশ কৰিছিল, কিন্তু তেওঁলোকৰ মাজৰ কিছুমানে ব্ৰহ্মপুত্ৰ উপত্যকালৈ ঘূৰি অহা নাছিল আৰু কাছৰক তেওঁলোকৰ স্থায়ী বাসস্থান হিচাপে গঢ়ি তুলিছিল। চিলৰায়ে মাইবং, মণিপুৰ, জয়ন্তীয়া ৰাজ্য, শ্ৰীহট্ট আৰু ত্ৰিপুৰাৰ মাজেৰে অভিযান চলাইছিল আৰু অৱশেষত ১৫৬২ চনত কাছাৰৰ ভৈয়ামখিনি কোচ ৰাজ্যৰ লগত লগ লগাইছিল। পিছলৈ খাছপুৰ আৰু ইয়াৰ আশে-পাশে থকা কোচ শাসিত এলেকা এটা সৰু জমিদাৰীলৈ কমি গৈছিল।

বৰাক উপত্যকাৰ কোচ-ৰাজবংশীসকল দেহান বুলি ঘাইকৈ জনা যায়। প্ৰথমতে তেওঁলোকৰ বসতি আছিল খাছপুৰৰ আশে-পাশে কিন্তু পিছলৈ, বিভিন্ন সামাজিক-ৰাজনৈতিক বাধ্যকতাৰ বাবে, তেওঁলোকে ভিন ভিন গাঁৱলৈ সিঁচৰতি হৈছিল।

## ৰূপতত্ত্ব

### সৰ্বনাম

## টোকা

## তথ্য উৎস

* 
* 
* 
* 
* 

শ্ৰেণী:অসমৰ ভাষা আৰু লিপি
শ্ৰেণী:Languages without Glottolog code
শ্ৰেণী:Language articles with speaker number undated
টাইফʼনিয়াম ফ্লেজেলিফৰ্ম

***টাইফʼনিয়াম ফ্লেজেলিফৰ্ম***  হʼল এৰেচি পৰিয়ালৰ অন্তৰ্গত এবিধ সপুষ্পক উদ্ভিদৰ প্ৰজাতি।

*টাইফʼনিয়াম ফ্লেজেলিফৰ্ম* চীন (গুয়াংডং, গুৱাংচি, য়ুন্নান), বাংলাদেশ, ভূটান, কম্বোডিয়া, ভাৰত, ইণ্ডোনেছিয়া, লাউচ, মালয়েছিয়া, ম্যানমাৰ, ফিলিপাইন, ছিংগাপুৰ, শ্ৰীলংকা, থাইলেণ্ড, নিউ গিনি, অষ্ট্ৰেলিয়া (কুইন্সলেণ্ড, উত্তৰ টেৰিটৰী)ৰ স্থানীয় উদ্ভিদ।

## তথ্য সংগ্ৰহ

শ্ৰেণী:উদ্ভিদজগত
সৰস্বতী (আলোচনী)

***সৰস্বতী*** ভাৰতৰ প্ৰথমখন হিন্দী মাহেকীয়া আলোচনী। ১৯০০ চনত এলাহাবাদত ইণ্ডিয়ান প্ৰেছৰ মালিক চিন্তামণি ঘোষে প্ৰতিষ্ঠা কৰা সাহিত্যিক মহাবীৰ প্ৰসাদ দ্বিবেদীৰ সম্পাদকতাত ইয়াৰ সফলতাই (১৯০৩–১৯২০) আধুনিক হিন্দী গদ্য আৰু বিশেষকৈ খাৰিবলী উপভাষাত কবিতাৰ সমৃদ্ধিশালী ৰূপ ধাৰণ কৰে। ২০ শতিকাৰ প্ৰথম দুটা দশকৰ ভিতৰত ই হিন্দী সাহিত্যৰ আটাইতকৈ প্ৰভাৱশালী সাময়িকী হিচাপে পৰিগণিত হয়।

## ইতিহাস
এলাহাবাদৰ জৰ্জটাউনত ভিত্তি কৰি ঘোষে ১৮৮৪ চনত ইণ্ডিয়ান প্ৰেছ প্ৰতিষ্ঠা কৰে, মূলতঃ শিক্ষামূলক কিতাপ প্ৰকাশৰ বাবে, যদিও ক্ৰমান্বয়ে সাধাৰণ আগ্ৰহৰ কিতাপ প্ৰকাশৰ দিশলৈ স্থানান্তৰিত হয়। অৱশ্যে ঘোষৰ সাহিত্যিক ৰচনা প্ৰকাশৰ বিশেষ অভিজ্ঞতা নাছিল। এইদৰে ১৮৯৯ চনৰ শেষৰ ফালে তেওঁ দেৱনাগৰী লিপিৰ প্ৰচাৰৰ বাবে কাম কৰা বাৰাণসীৰ নাগৰী প্ৰাচাৰিণী সভালৈ লিখিছিল, এখন সাহিত্যিক হিন্দী আলোচনী প্ৰতিষ্ঠা কৰাৰ বাবে সম্পাদক আৰু লেখকৰ সহায় বিচাৰি। অৱশেষত ১৯০০ চনৰ ১ জানুৱাৰীত সৰস্বতীৰ প্ৰথম সংখ্যা প্ৰকাশ পায়।

ইণ্ডিয়ান প্ৰেছ ৰবীন্দ্ৰনাথ ঠাকুৰৰ ৰচনাখনৰ আদিম প্ৰচাৰক আৰু প্ৰকাশক আছিল, গীতাঞ্জলিক ধৰিও, যাৰ অধিকাৰ তেওঁ বিশ্ব ভাৰতী বিশ্ববিদ্যালয়লৈ হস্তান্তৰ কৰাৰ পূৰ্বে ১৯২২ চনলৈকে ৰাখিছিল। আধুনিক হিন্দী সাহিত্যৰ ডয়েন দ্বিবেদীয়ে ১৯০৩ চনৰ পৰা ১৯২০ চনলৈকে ইয়াৰ সম্পাদক হৈ আছিল আৰু হিন্দী ভাষাৰ আগন্তুক লেখকসকলৰ বাবে এক মঞ্চ প্ৰদান কৰিছিল, য'ত প্ৰেমচান্দ আৰু মৈথিলী শৰণ গুপ্তকে ধৰি বহু খ্যাতিসম্পন্ন লেখক প্ৰকাশ পাইছিল। আলোচনীখনৰ জৰিয়তে তেওঁ কেৱল নিজৰ সমাজ সংস্কাৰবাদী এজেণ্ডা আনি হিন্দী সাহিত্যক এক নতুন দিশ দিয়াই নহয়, হিন্দী সাহিত্যৰ এই বিশ বছৰীয়া সময়ছোৱাত শৈলী আৰু সংবেদনশীলতাৰ গঠনৰ ক্ষেত্ৰতো নিজৰ স্থায়ী প্ৰভাৱ প্ৰয়োগ কৰিছিল। আজি ইয়াক তেওঁৰ নামেৰে "দ্বিবেদী যুগ" বুলি জনা যায়। সৰস্বতীৰ আন বিশিষ্ট সম্পাদক আছিল ৰাজনান্দগাঁৱৰ পদুমলাল পুন্নালাল বক্ষী, ঠাকুৰ শ্ৰীনাথ সিং আৰু দেৱদূত শুক্ল।

২০১৩ চনত ভাৰতৰ ৰাষ্ট্ৰপতি প্ৰণৱ মুখাৰ্জীয়ে এলাহাবাদৰ জগত তৰণ গাৰ্লছ ইণ্টাৰ কলেজত ঘোষৰ প্ৰতিমূৰ্তি উন্মোচন কৰাৰ সময়ত তেওঁৰ "হিন্দী ভাষা আৰু সাহিত্যৰ প্ৰসাৰৰ দিশত মহান অৱদান"ৰ কথা মনত পেলাইছিল।

সৰস্বতী আলোচনীখন ১৯৭৫ চনত বন্ধ হৈছিল। ২০২০ চনত ইয়াক পুনৰুজ্জীৱিত কৰা হয় আৰু এতিয়া ইণ্ডিয়ান প্ৰেছৰ দ্বাৰা প্ৰকাশ কৰা হৈছে। ২০২০ চনত দেৱেন্দ্ৰ শুক্লাক ইয়াৰ সম্পাদক হিচাপে নিযুক্তি দিয়া হয়। ২০২২ চনৰ জানুৱাৰী মাহত ৰবি নন্দন সিং আৰু অনুপম পৰিহাৰক আলোচনীখনৰ সম্পাদক নিযুক্তি দিয়া হয়।

## তথ্যসূত্ৰ


শ্ৰেণী:ভাৰতত প্ৰকাশিত আলোচনী
শ্ৰেণী:হিন্দী আলোচনী
ছোটী ছোটী বাতেঁ

**ছোটী ছোটী বাতেঁ**  () অভিনেতা মোতীলালৰ পৰিচালনাত ১৯৬৫ চনত নিৰ্মিত এখন ভাৰতীয় হিন্দী পাৰিবাৰিক নাট্যধৰ্মী ছবি। তেওঁৰ ঘৰুৱা বেনাৰ ৰাজবংশী প্ৰডাকচনছৰ অধীনত পৰিচালক, লেখক আৰু প্ৰযোজক হিচাপে তেওঁৰ একমাত্ৰ ছবি আছিল। ইয়াত মোতীলাল, নাদিৰা আৰু মোতীসাগৰে মুখ্য চৰিত্ৰত অভিনয় কৰিছে।

ছবিখনৰ সংগীত ৰচনা কৰিছিল অনিল বিশ্বাসে। বলীউডৰ পৰা অৱসৰ গ্ৰহণ কৰি অল ইণ্ডিয়া ৰেডিঅ’ত যোগদান কৰাৰ পূৰ্বে এইখন তেওঁৰ অন্তিম ছবি আছিল। ছবিখন মুকেশে কণ্ঠদান কৰা "জিন্দগী খোৱাব হ্যায় ‘থা হামেঁ ভি পতা" আৰু লতা মংগেশকাৰ-মুকেশৰ দ্বৈতকণ্ঠৰ "জিন্দেগী কা আজব আফছানা হ্যায়" গীত দুটাৰ বাবে প্ৰখ্যাত। [2] নৃত্য ৰচনা কৰিছিল কথকৰ সংকেতক লাচু মহাৰাজে, যিয়ে মোগল-ই-আজম (১৯৬০) আৰু পাকীজাৰো নৃত্য ৰচনা কৰিছিল (১৯৭২)।

১৯৪০ দশকৰ পৰা ১৯৬০ দশকলৈ বিখ্যাত চৰিত্ৰ অভিনেতা মোতীলাল ৰাজবংশে এই ছবিখনৰ জৰিয়তে পৰিচালক হিচাপে আত্মপ্ৰকাশ কৰে। কিন্তু ছবিখন মুক্তি পোৱাৰ আগতেই তেওঁৰ মৃত্যু হয় আৰু সমালোচকৰ প্ৰশংসা পোৱাৰ পিছতো বক্স অফিচত এই অফবিট পাৰিবাৰিক ড্ৰামা ছবিখন ফ্লপ হয়।

সংগীত পৰিচালক অনিল বিশ্বাসে কয় যে মোতীলাল চিকিৎসালয়ত পৰি থকাৰ বাবে তেওঁৰ দূৰ সম্পৰ্কীয় ভায়েক গায়ক মুকেশে ছবিখনৰ পোষ্ট প্ৰডাকচনৰ তদাৰক কৰিছিল।

ত্ৰয়োদশ ৰাষ্ট্ৰীয় চলচ্চিত্ৰ বঁটাত ছোটী ছোটী বাতেঁই তৃতীয় শ্ৰেষ্ঠ পূৰ্ণদৈৰ্ঘ্য ছবিৰ বাবে আৰু লগতে শ্ৰেষ্ঠ কাহিনীৰ বাবে মৰণোত্তৰভাৱে মোতীলালে চাৰ্টিফিকেট অফ মেৰিট লাভ কৰে।

## কাহিনীৰ সাৰাংশ
পত্নীৰ মৃত্যু আৰু অৱসৰ লোৱাৰ পিছত মোতীলালে উপলব্ধি কৰে যে তেওঁৰ সন্তানে আচলতে তেওঁক ওচৰত নিবিচাৰে। সিহঁত নিজৰ জীৱনক আৰু নিজৰ পৰিয়ালক লৈ ব্যস্ত। নিজে চলিবৰ বাবে প্ৰয়োজনীয়খিনি ৰাখি তেওঁ নিজৰ সম্পত্তি সন্তানক হস্তগত কৰে আৰু অকলে থাকিবলৈ গাঁও এখনলৈ গুচি যায়। গাঁওত তেওঁ নিজৰ সাঁচতীয়া ধনেৰে কিছুমান কল্যাণমূলক কামো কৰে। ইয়াতে তেওঁ উগ্ৰ চিন্তাধাৰাৰ শান্তা নামৰ ছোৱালী এজনী লগ পায়। তেওঁলোকৰ মাজত বন্ধুত্ব হয়;  কিন্তু এজন স্বাৰ্থপৰ ব্যক্তিৰ প্ৰৰোচনাত গাঁৱৰ মানুহে তেওঁলোকৰ সম্পৰ্কক ভুল বুজে। অৱশেষত এই ভুল বুজাবুজিয়ে  মোতীলালৰ মৃত্যু মাতি আনে।

## অভিনয় শিল্পী

* মোতীলাল (মোতীলাল)
* নাদিৰা (শান্তা)
* মোতী সাগৰ (সুৰেশ, মোতীলালৰ পুত্ৰ)
* মঞ্জু
* কুমাৰ
* মুবাৰক
* কৃষ্ণ ধাৱান (গিৰিশ, মোতীলালৰ অধিবক্তা)
* সংগীতা
* মৃদুলা
* দয়া দেৱী

## বঁটা
;ত্ৰয়োদশ ৰাষ্ট্ৰীয় চলচ্চিত্ৰ বঁটা (১৯৬৫)
*তৃতীয় শ্ৰেষ্ঠ পূৰ্ণদৈৰ্ঘ্য ছবি (অল ইণ্ডিয়া চাৰ্টিফিকেট অফ মেৰিট)
*শ্ৰেষ্ঠ কাহিনী- মোতীলাল (মৰণোত্তৰ ভাবে) 
## তথ্যউৎস

## গ্ৰন্থপঞ্জী
* 
* 
## বাহ্যিক সংযোগ
* 

শ্ৰেণী:১৯৬৫ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
 শ্ৰেণী:তৃতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
স্কুল মাষ্টাৰ (১৯৫৮ চলচ্চিত্ৰ)

**স্কুল মাষ্টাৰ**  () ১৯৫৮ চনৰ বি.আৰ. পন্থুলু প্ৰযোজিত আৰু পৰিচালিত এখন ভাৰতীয় কানাড়া ভাষাৰ এখন ছবি। ইয়াত পন্থুলুৱে মুখ্য ভূমিকাত অভিনয় কৰিছে। অন্য গুৰুত্বপূৰ্ণ চৰিত্ৰত অভিনয় কৰিছে ডিক্কি মাধৱ ৰাও, এম ভি ৰাজাম্মা, উদয়কুমাৰ, শিৱাজী গণেশন, মিথুন গণেশন আৰু বি সৰোজা দেৱীয়ে। এইখনেই আছিল ৰূপালী জয়ন্তী উৎযাপন কৰা প্ৰথম কানাড়া ছবি। ছবিখনত গেভাকালাৰত চিনেমাট’গ্ৰাফাৰ ডব্লিউ আৰ চুব্বা ৰাৱে চিত্ৰগ্ৰহণ কৰা শিশু নৃত্য-নাটিকা এখন প্ৰদৰ্শিত হৈছে। পিছলৈ এই ছবিখনক তামিল আৰু তেলেগু ভাষাত ক্ৰমে *এংগাল কুডুম্বাম পেৰিছু* আৰু *বাডি পণ্টুলু* নামেৰে ডাব কৰা হৈছিল যদিও তেলেগু, তামিল, মালয়ালম আৰু হিন্দী ভাষাত পুনৰ নিৰ্মাণো কৰা হয়।

১৯৫৯ চনত এ এল এছ প্ৰডাকচনে ইয়াক হিন্দী ভাষাত *স্কুল মাষ্টাৰ* নামেৰে পুনৰ নিৰ্মাণ কৰে আৰু ইয়াৰ পৰিচালনা পন্থুলুৱে নিজে কৰিছিল। ১৯৬৪ চনত পুট্টন্না কনাগলৰ দ্বাৰা মালয়ালম ভাষাত *স্কুল মাষ্টাৰ* নামেৰে ১৯৭২ চনত তেলেগু ভাষাত *বাডি পন্থুলু* আৰু ১৯৭৩ চনত তামিল ভাষাত *স্কুল মাষ্টাৰ* নামেৰে পুনৰ নিৰ্মাণ কৰা হয়।

স্কুল মাষ্টাৰ অন্য তিনিটা দক্ষিণ ভাৰতীয় ভাষাকে ধৰি মুঠ পাঁচটা ভাষাত পুনৰ নিৰ্মাণ কৰা প্ৰথম কানাড়া। এই ছবিখন ১৯৩৭ চনৰ ইংৰাজী ছবি *মেক ৱে ফৰ টুম’ৰ’ * আধাৰত নিৰ্মিত, যিখন বিভিন্ন ভাষাৰ বহু কেইখন ছবিত অভিযোজিত হৈছে। এই ছবিবোৰৰ ভিতৰত জাপানী ভাষাৰ *টকিঅ’ ষ্ট’ৰী* (১৯৫৩), মাৰাঠী ভাষাৰ *উন পাউছ* (১৯৫৪), তামিল ভাষাৰ *ভাৰাভু নাল্লা উৰাভু* (১৯৯০), পাকিস্তানী ছবি *সমাজ* (১৯৭২) আৰু দুখন হিন্দী ছবি *জিন্দেগী* (১৯৭৬) আৰু *বাগবান* (২০০৩) অন্যতম।

## বঁটা
;ষষ্ঠ ৰাষ্ট্ৰীয় চলচ্চিত্ৰ বঁটা (১৯৫৯)
*তৃতীয় শ্ৰেষ্ঠ পূৰ্ণদৈৰ্ঘ্য ছবি (অল ইণ্ডিয়া চাৰ্টিফিকেট অফ মেৰিট)
*কানাড়া ভাষাৰ শ্ৰেষ্ঠ পূৰ্ণদৈৰ্ঘ্য ছবি 

## তথ্যউৎস

## বাহ্যিক সংযোগ
* 

শ্ৰেণী:১৯৫৮ বৰ্ষৰ চলচ্চিত্ৰ
শ্ৰেণী:কানাড়া চলচ্চিত্ৰ
 শ্ৰেণী:তৃতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী 
শ্ৰেণী:শ্ৰেষ্ঠ কানাড়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
এমৰ্ফ’ফেলাছ বাল্বিফাৰ

***এমৰ্ফ’ফেলাছ বাল্বিফাৰ***  হৈছে এক প্ৰকাৰৰ উপগ্ৰীষ্মমণ্ডলীয় কন্দযুক্ত তৃণজাতীয় উদ্ভিদৰ প্ৰজাতি। ইয়াক সাধাৰণতে চীন (দক্ষিণ-কেন্দ্ৰীয়), পূব হিমালয়, বাংলাদেশ, ভাৰত (অসম), ম্যানমাৰ আৰু নেপালত পোৱা যায়।

## তথ্য উৎস

## বাহ্যিক সংযোগ
* 
* 

শ্ৰেণী:উদ্ভিদজগত
গেভাকালাৰ

**গেভাকালাৰ**  () এক ৰঙীন মোচন পিকচাৰ প্ৰক্ৰিয়া। ১৯৪৭ চনত বেলজিয়ামৰ গেভাৰ্টে ইয়াক প্ৰৱৰ্তন কৰিছিল আৰু ই আগফাকালাৰৰ সহযোগী প্ৰতিষ্ঠান আছিল। ১৯৫০ৰ দশকত এই প্ৰক্ৰিয়া আৰু কোম্পানীটো ফলে-ফুলে জাতিস্কাৰ হৈ উঠে; কাৰণ অন ল’কেচন শ্বুটিঙৰ বাবে ই উপযোগী আছিল। ১৯৬৪ চনত দুয়োটা কোম্পানীয়ে একত্ৰিত হৈ আগফা-গেভাৰ্ট (Agfa-Gevaert) গঠন কৰে আৰু ১৯৮০ৰ দশকলৈ ফিল্ম ষ্টক উৎপাদন কৰি থাকে।
## ইতিহাস
যদিও ১৯৪৭ চনত গেভাৰ্টে প্ৰথমবাৰৰ বাবে গেভাকালাৰ নিৰ্মাণ কৰিছিল, ব্ৰেণ্ড নামটো তিনি বছৰৰ পিছতহে সুৰক্ষিত কৰা হৈছিল, কাৰণ কোম্পানীয়ে এই নামটো আন কোনোৱে দাবী নকৰে বুলি ধৰি লৈছিল। তেওঁলোকৰ আভ্যন্তৰীণ আলোচনী Foto-dienst ত কোম্পানীয়ে গেভাকালাৰৰ  দুটা প্ৰাৰম্ভিক প্ৰকাৰ নিৰ্দিষ্ট কৰিছিল: এটা দিনৰ পোহৰত চিত্ৰগ্ৰহণৰ বাবে আৰু এটা কৃত্ৰিম পোহৰত চিত্ৰগ্ৰহণৰ বাবে। দুয়োটাই ৩৫ মিলিমিটাৰৰ সৰু ফৰ্মেট ফিল্মত উপলব্ধ আছিল। দ্বিতীয় বিশ্বযুদ্ধৰ পিছৰ সময়ছোৱাত গেভাৰ্টেই ৰঙীন ছবি নিৰ্মাণ কৰা প্ৰথমটো কোম্পানী বুলি দাবী কৰা হৈছে যদিও ৰুজেন্সে এই দাবীক লৈ সন্দেহ প্ৰকাশ কৰিছে। ফেৰানিয়াই ইতিমধ্যে ১৯৪২-১৯৪৪ চনৰ ভিতৰত আৰু পুনৰ ১৯৫১ চনত এক ডায়েপজিটিভ ফিল্ম নিৰ্মাণ কৰিছিল।
## গেভাকালৰত চিত্ৰগ্ৰহণ কৰা কেইখনমান ছবি

## তথ্যউৎস

## বাহ্যিক সংযোগ

শ্ৰেণী:চলচ্চিত্ৰ আৰু ভিডিও প্ৰযুক্তি
অৰুণোদয় বিশ্ববিদ্যালয়

**অৰুণোদয় বিশ্ববিদ্যালয়** এখন ৰাজ্যিক ব্যক্তিগত বিশ্ববিদ্যালয়। বিশ্ববিদ্যালয়খন ভাৰতবৰ্ষৰ অৰুণাচল প্ৰদেশ ৰাজ্যৰ ৰাজধানী চহৰ ইটানগৰত অৱস্থিত। 

## তথ্যসূত্ৰ

শ্ৰেণী:বিশ্ববিদ্যালয়
শ্ৰী সাই বিশ্ববিদ্যালয়

**শ্ৰী সাই বিশ্ববিদ্যালয়** (**SSU**) এখন ৰাজ্যিক ব্যক্তিগত বিশ্ববিদ্যালয়। বিশ্ববিদ্যালয়খন ২০১১ চনত প্ৰতিষ্ঠা কৰা হৈছিল। এইখন ভাৰতবৰ্ষৰ হিমাচল প্ৰদেশ ৰাজ্যৰ কাংৰা জিলাৰ পালমপুৰ নামৰ ঠাইখনত অৱস্থিত। 

## তথ্যসূত্ৰ

শ্ৰেণী:বিশ্ববিদ্যালয়
বায়'স্কোপ

**বায়’স্কোপ** () ১৮৯৫ চনত জাৰ্মান উদ্ভাৱক আৰু চলচ্চিত্ৰ নিৰ্মাতা মেক্স স্ক্লাডান'স্কি আৰু তেওঁৰ ভাতৃ এমিল স্ক্লাডান'স্কিৰ (১৮৬৬–১৯৪৫) দ্বাৰা বিকশিত এটা চিনেমা প্ৰজেক্টৰ। 
## ইতিহাস

বায়’স্কোপ ব্যৱহাৰ কৰি চলচ্চিত্ৰৰ দৃশ্যসমূহৰ প্ৰথম ৰাজহুৱা প্ৰদৰ্শন বাৰ্লিনৰ ফেল্ডছক্লোছেন ৰেষ্টুৰেণ্টত  আয়োজন কৰা হৈছিল। প্ৰাৰম্ভিক চিনেমেট’গ্ৰাফীৰ তিনিটা দৃশ্য- ‘বক্সিং কেংগাৰু’, ‘দ্য ৰেচলাৰ’ আৰু ‘দ্য ছাৰপেণ্টাইন ডান্সাৰ’ প্ৰখ্যাত হৈছিল। এই সকলো দৃশ্য ৰেষ্টুৰেণ্টখনৰ বাগিছাত চিত্ৰগ্ৰহণ কৰা হৈছিল। 

পিছলৈ ফেল্ডছক্লোছেন ৰেষ্টুৰেণ্টৰ বলৰুমটো জাৰ্মানীৰ প্ৰথম স্থায়ী চিনেমা হললৈ ৰূপান্তৰিত কৰা হয় আৰু টিভ’লি নামেৰে দৰ্শকক চলচ্চিত্ৰ পৰিবেশন কৰা হয়। ১৯৯৪ চনত ডিচকাউণ্ট চুপাৰমাৰ্কেটৰ বাবে ঠাই উলিয়াবলৈ ইয়াক বন্ধ কৰি দিয়া হয়। 

স্ক্লাডানভ্স্কি ভাতৃদ্বয়ে পৰৱৰ্তী সময়ত বাৰ্লিনৰ ভেৰিয়েট থিয়েটাৰ "ৱিণ্টাৰগাৰ্টেন"ত বৃহৎ দৰ্শকক চিনেমা দেখুৱাবলৈ বায়’স্কোপ ব্যৱহাৰ কৰে। মূল্য প্ৰদান কৰা দৰ্শকৰ বাবে এইটোক প্ৰথম চলচ্চিত্ৰৰ অনুষ্ঠান বুলি ক’ব পাৰি। ১৮৯৬ চনত তেওঁলোকে নেদাৰলেণ্ড আৰু স্কেণ্ডিনেভিয়া যাত্ৰা কৰি আন্তঃৰাষ্ট্ৰীয় দৰ্শকৰ সন্মুখত নিজৰ উদ্ভাৱনটো উপস্থাপন কৰে। 

নেদাৰলেণ্ড আৰু বাল্কনত "বায়’স্কোপ"/"বায়’স্কুপ" শব্দৰ অৰ্থ চলচ্চিত্ৰ।  ইতিমধ্যে জুলছ ডুবস্কে তেওঁৰ ষ্টেৰিঅ'ফ'ট'গ্ৰাফিক ফেণ্টাস্কোপৰ বাবে "বায়'স্কোপ" শব্দটো ব্যৱহাৰ কৰিছিল (১৮৫২/১৮৫৩ চনৰ আশে-পাশে নিৰ্মিত)। কিন্তু এই যন্ত্ৰটোৱে স্ক্লাডান'স্কি চলচ্চিত্ৰীয় প্ৰণালীৰ দৰে ইমান মনোযোগ লাভ কৰা নাছিল।

## তথ্যউৎস

## বাহ্যিক সংযোগ
* 
* 
শ্ৰেণী:চলচ্চিত্ৰ আৰু ভিডিও প্ৰযুক্তি
পেহেলগাম

**পেহেলগাম** () ভাৰতীয় কেন্দ্ৰীয় শাসিত অঞ্চল জম্মু-কাশ্মীৰৰ অনন্তনাগ জিলাৰ এখন নগৰ। লিড্ডাৰ নদীৰ পাৰত ই কাশ্মীৰ উপত্যকাৰ উচ্চত অৱস্থিত। পেহেলগাম হৈছে অনন্তনাগ জিলাৰ এঘাৰটা তহচিলৰ ভিতৰত অন্যতম পেহেলগাম তহচিলৰ মুখ্য কাৰ্যালয়। অনন্তনাগৰ পৰা প্ৰায় ২০ কিলোমিটাৰ দূৰত অৱস্থিত এই চহৰখন জনপ্ৰিয় পৰ্যটন স্থলী আৰু পাহাৰীয়া ষ্টেচন। এই চহৰখন জুলাই–আগষ্ট মাহত অনুষ্ঠিত হোৱা অমৰনাথ মন্দিৰৰ বাৰ্ষিক তীৰ্থযাত্ৰাৰ আৰম্ভণিৰ স্থান।

## নামতত্ত্ব
পেহেলগাম শব্দটোৰ কাশ্মিৰী অৰ্থ হৈছে 'ভেড়াৰখীয়াৰ গাঁও'৷ Puheyl-ৰ অৰ্থ হৈছে ভেড়া আৰু gam-ৰ অৰ্থ হৈছে গাঁও৷  হিন্দু সাহিত্যত এই অঞ্চলটোক "বৈলগাঁও" অৰ্থাৎ "ম'হৰ গাঁও" বুলি উল্লেখ কৰা হৈছে৷ হিন্দু দেৱতা শিৱই অমৰনাথলৈ যোৱাৰ পথত নিজৰ ম'হটো ইয়াতে এৰি থৈ গৈছিল বুলি বুজোৱা হয়।

## ভূগোল
পেহেলগাম ভাৰতীয় কেন্দ্ৰীয় শাসিত অঞ্চল জম্মু-কাশ্মীৰৰ অনন্তনাগ জিলাত অৱস্থিত। ই কাশ্মীৰ উপত্যকাৰ ঝেলুম নদীৰ পূব দিশত বিস্তৃত লিদ্দে উপত্যকাৰ উচ্চতাত অৱস্থিত। লিডাৰ নদীৰ দুটা ধাৰা—পূব আৰু পশ্চিম লিডাৰ—পেহেলগামৰ ওচৰত সংযুক্ত হৈ সংকীৰ্ণ উপত্যকাটোৰ মাজেৰে আগবাঢ়ি যায়। পেহেলগামত উপত্যকাটো দুটা ভাগত বিভক্ত হয়, এটা উত্তৰ-পূবে অমৰনাথলৈ আৰু আনটো উত্তৰ-পশ্চিমে আৰুলৈ। এই অঞ্চলটো আগ্নেয়গিৰি আৰু চূণশিলৰ শিলৰ দ্বাৰা গঠিত আৰু ইয়াৰ মাজতে অসমতাপূৰ্ণ ৰ'চ শিল আছে। এই অঞ্চলৰ গছ-গছনিত চিৰসেউজ ফাৰ আৰু পাইন আৰু স্প্ৰুচৰ দৰে কনিফেৰাছ গছ দেখিবলৈ পোৱা যায়।

## তথ্যসূত্ৰ

শ্ৰেণী:ভাৰতৰ নগৰ মহানগৰ
ৰ'টেন ট'মেটোছ

**ৰ'টেন ট'মেটোছ** () হৈছে চলচ্চিত্ৰ আৰু টেলিভিছনৰ ক্ষেত্ৰত আমেৰিকান পৰ্যালোচনা-সংগ্ৰাহক ৱেবছাইট। ১৯৯৮ চনৰ আগষ্ট মাহত বাৰ্কলেৰ কেলিফৰ্ণিয়া বিশ্ববিদ্যালয়ৰ তিনিজন স্নাতক ছাত্ৰ: চেন ডুয়ং, পেট্ৰিক ৱাই লি আৰু ষ্টিফেন ৱাঙে এই কোম্পানীটো আৰম্ভ কৰে। যদিও "Rotten Tomatoes" নামটো দৰ্শকে মঞ্চত দেখিবলৈ পোৱা দুৰ্বল অভিনয়ৰ অসন্মতি প্ৰকাশ কৰি পচা বিলাহী পেলোৱাৰ প্ৰথাৰ সৈতে জড়িত, এই নামটোৰ প্ৰত্যক্ষ প্ৰেৰণা ডুয়ং, লি আৰু ৱাঙৰ ১৯৯২ চনৰ কানাডাৰ ছবি লিঅ'লোৰ সমতুল্য দৃশ্যৰ পৰাই পোৱা গৈছিল।

## তথ্যসূত্ৰ

শ্ৰেণী:ৱেবছাইট
ভিনু মানকাড় ট্ৰফী

**ভিনু মানকাড় ট্ৰফী** () ভাৰতৰ ১৯ বছৰৰ অনূৰ্ধ্ব ৰাষ্ট্ৰীয় পৰ্যায়ৰ এদিনীয়া ক্ৰিকেট প্ৰতিযোগিতা। ভাৰতীয় ক্ৰিকেট নিয়ন্ত্ৰণ ব’ৰ্ডে এয়া অনুষ্ঠিত কৰে। ইয়াত বিচিচিআইৰ সংযুক্ত ৰাজ্যিক ক্ৰিকেট সংস্থাৰ কনিষ্ঠ দলসমূহ জড়িত হৈ আছে। ভাৰতীয় প্ৰাক্তন ক্ৰিকেটাৰ ভিনু মানকাড়ৰ নামেৰে এই প্ৰতিযোগিতাৰ নামকৰণ কৰা হৈছে।

## References